8. การจัดการ

โครงสร้างองค์กร

โครงสร้างการจัดการ

โครงสร้างองค์กรของ บมจ. อินโดรามา เวนเจอร์ส ประกอบด้วยคณะกรรมการจำนวน 2 ชุด
ได้แก่ คณะกรรมการ บมจ. อินโดรามา เวนเจอร์ส และ คณะกรรมการตรวจสอบ

คณะกรรมการบริษัท

ณ วันที่ 31 ธันวาคม 2552 คณะกรรมการ บมจ. อินโดรามา เวนเจอร์ส
ประกอบด้วยกรรมการจำนวน 8 ท่าน ดังนี้

  -----------------------------------------------------------------------------------
  ชื่อ                    ตำแหน่ง                               หมายเหตุ
  --------------------- ------------------------------------ ------------------------
  1. นายศรี ปรากาซ โลเฮีย ประธานกรรมการ                        กรรมการที่ไม่ได้เป็นผู้บริหาร

  2. นายอาลก โลเฮีย      รองประธานกรรมการ และ                 กรรมการที่เป็นผู้บริหาร
                        ประธานเจ้าหน้าที่บริหารกลุ่มบริษัทฯ           

  3. นางสุจิตรา โลเฮีย     กรรมการ                              กรรมการที่เป็นผู้บริหาร

  4. นายซาชิ ปรากาซ      กรรมการ                              กรรมการที่เป็นผู้บริหาร
  ไคตาน                                                      

  5. นายอมิต โลเฮีย       กรรมการ                              กรรมการที่ไม่ได้เป็นผู้บริหาร

  6. นายระเฑียร ศรีมงคล   ประธานกรรมการตรวจสอบและกรรมการอิสระ   กรรมการที่ไม่ได้เป็นผู้บริหาร

  7. นายวิลเลี่ยม เอ็ลล์วู๊ด   กรรมการตรวจสอบและกรรมการอิสระ         กรรมการที่ไม่ได้เป็นผู้บริหาร
  ไฮเน็ค                                                      

  8. นายจักรมณฑ์ ผาสุกวนิช  กรรมการตรวจสอบและกรรมการอิสระ         กรรมการที่ไม่ได้เป็นผู้บริหาร
  -----------------------------------------------------------------------------------

  โดยมี นายโซวิค รอย เชาว์ดูรี่ เป็นเลขานุการบริษัท บมจ. อินโดรามา เวนเจอร์ส*

กรรมการผู้มีอำนาจลงนามแทน บมจ. อินโดรามา เวนเจอร์ส 

(1) นายอาลก โลเฮีย หรือนางสุจิตรา โลเฮีย หรือนายซาชิ ปรากาซ ไคตาน
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท หรือ (2) นายอาลก
โลเฮีย หรือนางสุจิตรา โลเฮีย หรือนายซาชิ ปรากาซ
ไคตาน คนใดคนหนึ่งลงลายมือชื่อร่วมกับ นายศรี ปรากาซ โลเฮีย หรือนายอมิต โลเฮีย
หรือนายวิลเลี่ยม เอ็ลล์วู๊ด ไฮเน็ค รวมเป็นสองคนและประทับตราสำคัญของบริษัท*

* ในปี 2552 เลขานุการบริษัท คือ นายฮาชา วี เรดดี้ ซึ่งมติที่ประชุมคณะกรรมการบริษัทครั้งที่
1/2553 เมื่อวันที่ 11 กุมภาพันธ์ 2553 ได้มีมติอนุมัติให้เปลี่ยนแปลงเลขานุการบริษัท
โดยแต่งตั้งนายโซวิค รอย เชาว์ดูรี่

ขอบเขตอำนาจหน้าที่และความรับผิดชอบของคณะกรรมการ บมจ. อินโดรามา เวนเจอร์ส

1.  ปฏิบัติหน้าที่ของตนให้เป็นไปตามกฎหมาย วัตถุประสงค์ ข้อบังคับของบริษัท
    มติคณะกรรมการบริษัทและมติที่ประชุมผู้ถือหุ้น ด้วยความรับผิดชอบ ความระมัดระวัง
    และความซื่อสัตย์สุจริต

2.  กำหนดรายละเอียดและให้ความเห็นชอบ วิสัยทัศน์ กลยุทธ์ ทิศทางของธุรกิจ นโยบาย
    เป้าหมาย แนวทาง แผนการดำเนินงาน และงบประมาณของบริษัทและบริษัทย่อย
    ตามที่ฝ่ายจัดการจัดทำและนำเสนอต่อคณะกรรมการ
    และกำกับดูแลการบริหารงานและผลการปฏิบัติงานของฝ่ายจัดการ หรือบุคคลใด ๆ
    ซึ่งได้รับมอบหมายให้ทำหน้าที่ดังกล่าว เพื่อให้เป็นไปตามนโยบายที่คณะกรรมการบริษัทกำหนด

3.  ติดตามผลการปฏิบัติหน้าที่อย่างต่อเนื่อง เพื่อให้เป็นไปตามแผนงานและงบประมาณ

4.  ดำเนินการให้ บมจ. อินโดรามา เวนเจอร์ส
    และบริษัทย่อยนำระบบงานบัญชีที่เหมาะสมและมีประสิทธิภาพมาใช้
    รวมทั้งจัดให้มีระบบควบคุมภายใน และระบบการตรวจสอบภายใน

5.  สอบทานกระบวนการและนโยบายในการบริหารความเสี่ยง และติดตามผลการปฏิบัติงาน

6.  จัดให้มีนโยบายเกี่ยวกับการกำกับดูแลกิจการตามหลักธรรมาภิบาล
    และการปรับใช้นโยบายดังกล่าวอย่างมีประสิทธิภาพ

7.  แต่งตั้งคณะกรรมการชุดย่อย เช่น คณะกรรมการตรวจสอบ คณะกรรมการสรรหา
    คณะกรรมการค่าตอบแทน และคณะกรรมการกำกับดูแลกิจการ หรือคณะกรรมการชุดย่อยอื่นใด
    เพื่อช่วยเหลือและสนับสนุนการปฏิบัติหน้าที่ของคณะกรรมการ บมจ. อินโดรามา เวนเจอร์ส

8.  แต่งตั้งผู้บริหารระดับอาวุโสของ บมจ. อินโดรามา เวนเจอร์ส เช่น
    ประธานคณะกรรมการบริหาร (Chairman of Executive Committee)
    ประธานเจ้าหน้าที่บริหารกลุ่มบริษัทฯ (Group Chief Executive Officer)
    ประธานเจ้าหน้าที่บริหารกลุ่มธุรกิจ (Chief Executive Officer)
    เจ้าหน้าที่บริหารฝ่ายปฏิบัติการ (Chief Operating Officer) และ
    เจ้าหน้าที่บริหารฝ่ายการเงิน (Chief Financial Officer)
    และเจ้าหน้าที่อาวุโสอื่นใดตามที่คณะกรรมการ บมจ. อินโดรามา เวนเจอร์ส
    เห็นจำเป็นและสมควร

9.  แต่งตั้งเลขานุการบริษัท เพื่อช่วยเหลือคณะกรรมการ บมจ. อินโดรามา เวนเจอร์ส
    ในการปฏิบัติงานต่าง ๆ เพื่อให้การดำเนินธุรกิจของ บมจ. อินโดรามา เวนเจอร์ส
    เป็นไปตามกฎหมายและระเบียบที่เกี่ยวข้อง

10. ขอความเห็นทางวิชาชีพจากองค์กรภายนอก
    หากมีความจำเป็นเพื่อประกอบการตัดสินใจที่เหมาะสม

11. ส่งเสริมให้กรรมการและผู้บริหารของ บมจ. อินโดรามา เวนเจอร์ส
    เข้าร่วมหลักสูตรสัมมนาต่าง ๆ ของสมาคมส่งเสริมสถาบันกรรมการบริษัทไทย
    ในหลักสูตรที่เกี่ยวข้องกับหน้าที่และความรับผิดชอบของกรรมการและผู้บริหารนั้น

ทั้งนี้ การมอบหมายอำนาจหน้าที่และความรับผิดชอบของคณะกรรมการ บมจ. อินโดรามา
เวนเจอร์ส นั้น จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการ บมจ.
อินโดรามา เวนเจอร์ส หรือผู้รับมอบอำนาจจากคณะกรรมการ บมจ. อินโดรามา เวนเจอร์ส
สามารถอนุมัติรายการที่ตนหรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการ
ก.ล.ต. หรือประกาศคณะกรรมการกำกับตลาดทุน) อาจมีส่วนได้เสีย
หรืออาจได้รับประโยชน์ในลักษณะใด ๆ หรืออาจมีความขัดแย้งทางผลประโยชน์อื่นใดกับ บมจ.
อินโดรามา เวนเจอร์ส หรือบริษัทย่อยของ บมจ. อินโดรามา เวนเจอร์ส
ยกเว้นเป็นการอนุมัติรายการที่เป็นไปตามนโยบาย และหลักเกณฑ์ที่ที่ประชุมผู้ถือหุ้นหรือคณะกรรมการ
บมจ. อินโดรามา เวนเจอร์ส พิจารณาอนุมัติไว้

องค์ประกอบและการแต่งตั้งคณะกรรมการ บมจ. อินโดรามา เวนเจอร์ส

องค์ประกอบและการแต่งตั้ง ถอดถอน หรือพ้นจากตำแหน่งกรรมการ บมจ. อินโดรามา เวนเจอร์ส
นั้น จะมีกำหนดไว้ในข้อบังคับซึ่งสามารถสรุปสาระสำคัญได้ดังนี้

1.  ในการดำเนินงานของ บมจ. อินโดรามา เวนเจอร์ส
    ให้มีคณะกรรมการซึ่งประกอบด้วยกรรมการอย่างน้อยห้าคน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ใน
    ประเทศไทย และกรรมการจะต้องเป็นผู้มีคุณสมบัติตามที่กฎหมายกำหนด

2. ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

(3) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(4) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้นให้
    ผู้เป็นประธานในที่ประชุมเป็นผู้ออกเสียงชี้ขาด

  3. ในการประชุมผู้ถือหุ้นสามัญประจำปีทุกครั้งให้กรรมการออกจากตำแหน่งจำนวนหนึ่งในสาม
  ถ้าจำนวนกรรมการจะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับสลากกันว่าผู้ใดจะออก ส่วนปีหลัง ๆ
  ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง กรรมการที่ออกตามวาระนั้น
  อาจได้รับเลือกเข้ามาดำรงตำแหน่งใหม่ได้

4.  กรรมการคนใดจะลาออกจากตำแหน่งให้ยื่นใบลาออกต่อ บมจ. อินโดรามา เวนเจอร์ส
    โดยการลาออกนั้นจะมีผลนับแต่วันที่ใบลาออกไปถึง บมจ. อินโดรามา เวนเจอร์ส

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การคัดเลือกกรรมการอิสระ

คุณสมบัติของกรรมการอิสระ

  1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบมจ. อินโดรามา
  เวนเจอร์ส บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ.
  อินโดรามา
  เวนเจอร์ส ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมของบมจ. อินโดรามา เวนเจอร์ส บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
  หรือของผู้มีอำนาจควบคุมของบมจ. อินโดรามา เวนเจอร์ส
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
  หรือที่ปรึกษา ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา
  เวนเจอร์ส

  3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบมจ. อินโดรามา
  เวนเจอร์ส หรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบมจ. อินโดรามา เวนเจอร์ส บริษัทใหญ่ บริษัทย่อย
  บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา เวนเจอร์ส
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นที่มีนัย หรือ
  ผู้มีอำนาจควบคุมของผู้ที่มีความสัมพันธ์ทางธุรกิจกับบมจ. อินโดรามา เวนเจอร์ส บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา เวนเจอร์ส
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  (ความสัมพันธ์ทางธุรกิจและการคำนวณมูลค่าของความสัมพันธ์ทางธุรกิจให้มีความหมายเช่นเดียวกันกับนิยามที่กำหนดไว้ในประกาศคณะกรรมการกำกับตลาดทุน
  เรื่อง การขออนุญาตและการอนุญาตให้เสนอขายหุ้นที่ออกใหม่)

  5. ไม่เป็นหรือเคยเป็นผู้สอบบัญชีของบมจ. อินโดรามา เวนเจอร์ส บริษัทใหญ่ บริษัทย่อย
  บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา เวนเจอร์ส และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของบมจ. อินโดรามา
  เวนเจอร์ส บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ
  บมจ. อินโดรามา เวนเจอร์สสังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่า
  สองปีก่อนวันที่ยื่นคำขออนุญาตต่อสำนักงาน ก.ล.ต.

  6. ไม่เป็นหรือเคยเป็นผู้ให้บริการทางวิชาชีพใด ๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจากบมจ. อินโดรามา เวนเจอร์ส บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา
  เวนเจอร์ส และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบมจ. อินโดรามา
  เวนเจอร์ส
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบมจ.
  อินโดรามา เวนเจอร์ส หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน
  หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบมจ. อินโดรามา
  เวนเจอร์สหรือบริษัทย่อย

  9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของ
  บมจ. อินโดรามา เวนเจอร์ส

โดยคุณสมบัติของกรรมการอิสระเป็นไปตามนิยามที่กำหนดไว้ในประกาศคณะกรรมการกำกับตลาดทุน

การประชุมคณะกรรมการ บมจ. อินโดรามา เวนเจอร์ส

รายละเอียดการเข้าประชุมคณะกรรมการ บมจ. อินโดรามา เวนเจอร์ส ในปี 2552

  -----------------------------------------------------------------------
  ชื่อ                           จำนวนครั้งที่เข้าประชุม/การประชุมทั้งหมด
  ---------------------------- ------------------------------------------
  1. นายศรี ปรากาซ โลเฮีย ⁽¹⁾    -/3

  2. นายอาลก โลเฮีย             3/3

  3. นางสุจิตรา โลเฮีย            3/3

  4. นายซาชิ ปรากาซ ไคตาน ⁽²⁾   3/3

  5. นายอมิต โลเฮีย ⁽³⁾          -/3

  6. นายระเฑียร ศรีมงคล ⁽⁴⁾      3/3

  7. นายวิลเลี่ยม เอ็ลล์วู๊ด ไฮเน็ค    3/3
  ⁽⁵⁾                          

  8. นายจักรมณฑ์ ผาสุกวนิช ⁽⁶⁾     3/3
  -----------------------------------------------------------------------

หมายเหตุ บริษัทได้แปรสภาพเป็นบริษัทมหาชนจำกัด เมื่อวันที่ 25 กันยายน 2552

คณะกรรมการตรวจสอบ

คณะกรรมการตรวจสอบของ บมจ. อินโดรามา เวนเจอร์ส ประกอบด้วยกรรมการอิสระจำนวน 3
ท่าน และมีคุณสมบัติครบถ้วนตามที่กำหนดโดยประกาศคณะกรรมการกำกับตลาดทุน
และตลาดหลักทรัพย์ฯ โดย ณ วันที่ 31 ธันวาคม 2552 คณะกรรมการตรวจสอบของ บมจ.
อินโดรามา เวนเจอร์ส ประกอบด้วยกรรมการที่มีรายชื่อ ดังนี้

  -----------------------------------------------------------------------
  ชื่อ                                   ตำแหน่ง
  ------------------------------------ ----------------------------------
  1. นายระเฑียร ศรีมงคล                  ประธานกรรมการตรวจสอบ

  2. นายวิลเลี่ยม เอ็ลล์วู๊ด ไฮเน็ค            กรรมการตรวจสอบ

  3. นายจักรมณฑ์ ผาสุกวนิช                 กรรมการตรวจสอบ
  -----------------------------------------------------------------------

นายระเฑียร ศรีมงคล
เป็นกรรมการตรวจสอบที่มีความรู้และประสบการณ์เพียงพอในการสอบทานความน่าเชื่อถือของงบการเงินของ
บมจ. อินโดรามา เวนเจอร์ส

โดยมี นายฮาชา วี เรดดี้ เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

.1 สอบทานให้ บมจ. อินโดรามา เวนเจอร์ส มีการรายงานทางการเงินอย่างถูกต้องและเพียงพอ

  2. สอบทานให้ บมจ. อินโดรามา เวนเจอร์ส มีระบบการควบคุมภายใน (internal
  control) และระบบการตรวจสอบภายใน (internal audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้งโยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้ บมจ. อินโดรามา เวนเจอร์ส
  ปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของ
  บมจ. อินโดรามา เวนเจอร์ส

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของ
  บมจ. อินโดรามา เวนเจอร์ส และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
  เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อ บมจ. อินโดรามา
  เวนเจอร์ส

  6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของ บมจ.
  อินโดรามา เวนเจอร์ส
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของ
    บมจ. อินโดรามา เวนเจอร์ส

2.  ความเห็นเกี่ยวกับความเพียงพอของระบบควบคุมภายในของ บมจ. อินโดรามา เวนเจอร์ส

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของ บมจ. อินโดรามา
    เวนเจอร์ส

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม
    กฎบัตร (charter)

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการ
    บมจ. อินโดรามา เวนเจอร์ส

  7. ปฏิบัติการอื่นใดตามที่คณะกรรมการของ บมจ. อินโดรามา เวนเจอร์ส
  มอบหมายด้วยความเห็นชอบจากคณะกรรมการตรวจสอบ

การคัดเลือกกรรมการตรวจสอบ

คณะกรรมการ บมจ. อินโดรามา เวนเจอร์ส เป็นผู้แต่งตั้งคณะกรรมการตรวจสอบอย่างน้อย 3
ท่าน โดยแต่งตั้งจากกรรมการอิสระที่มีคุณสมบัติครบถ้วนตามประกาศคณะกรรมการกำกับตลาดทุน
รวมถึงประกาศตลาดหลักทรัพย์ฯ และต้องมีคุณสมบัติ ดังต่อไปนี้

  1. ไม่เป็นกรรมการที่ได้รับมอบหมายจากคณะกรรมการ ให้ตัดสินใจในการดำเนินกิจการของ
  บมจ. อินโดรามา เวนเจอร์ส บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
  ผู้ถือหุ้นรายใหญ่ หรือ
  ผู้มีอำนาจควบคุมของ บมจ. อินโดรามา เวนเจอร์ส และ

  2. ไม่เป็นกรรมการของบริษัทใหญ่ บริษัทย่อย
  หรือบริษัทย่อยลำดับเดียวกันเฉพาะที่เป็นบริษัทจดทะเบียน

  3. มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ

ทั้งนี้ กรรมการตรวจสอบอย่างน้อยหนึ่งคน
ต้องเป็นผู้ที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
โดยแต่ละท่านจะมีวาระการดำรงตำแหน่งคราวละ 2 ปี

ผู้บริหาร

ณ วันที่ 31 ธันวาคม 2552 รายชื่อผู้บริหารของ บมจ. อินโดรามา เวนเจอร์ส มีดังต่อไปนี้

  ---------------------------------------------------------------------------
  ชื่อ                          ตำแหน่ง
  --------------------------- -----------------------------------------------
  1. นายศรี ปรากาซ โลเฮีย       ประธานกรรมการ

  2. นายอาลก โลเฮีย            รองประธานกรรมการและประธานเจ้าหน้าที่บริหารกลุ่มบริษัทฯ

  3. นางสุจิตรา โลเฮีย           กรรมการ

  4. นายซาชิ ปรากาซ ไคตาน      กรรมการ / กรรมการผู้จัดการ
                              (กลุ่มธุรกิจเส้นใยและเส้นด้ายโพลีเอสเตอร์และขนสัตว์)

  5. นายอมิต โลเฮีย             กรรมการ

  6. นายระเฑียร ศรีมงคล         ประธานกรรมการตรวจสอบและกรรมการอิสระ

  7. นายวิลเลี่ยม เอ็ลล์วู๊ด ไฮเน็ค   กรรมการตรวจสอบและกรรมการอิสระ

  8. นายจักรมณฑ์ ผาสุกวนิช        กรรมการตรวจสอบและกรรมการอิสระ

  9. นายดีลิป กุมาร์ อากาวาล      ประธานเจ้าหน้าที่บริหาร (กลุ่มธุรกิจ PET)

  10. นายเปรม จันดรา กุปต้า      กรรมการผู้จัดการ (กลุ่มธุรกิจ PTA)

  11. นายราเมซ กุมาร นาซิง ปุระ  เจ้าหน้าที่บริหารฝ่ายปฏิบัติการ
                              (กลุ่มธุรกิจเส้นใยและเส้นด้ายโพลีเอสเตอร์และขนสัตว์)

  12. นายสัตยานารายัน โมต้า      เจ้าหน้าที่บริหารฝ่ายปฏิบัติการ (กลุ่มธุรกิจ PTA)

  13. นายโกปาล ลาล โมดี้        เจ้าหน้าที่บริหารฝ่ายปฏิบัติการ (กลุ่มธุรกิจ PET)

  14. นายวิกาซ จาลัน            ผู้จัดการอาวุโสฝ่ายบัญชี
  ---------------------------------------------------------------------------

  หมายเหตุ * ผู้บริหาร หมายความว่า กรรมการ ผู้จัดการ
  หรือผู้ดำรงตำแหน่งระดับบริหารสี่รายแรกนับต่อจากผู้จัดการ
  ลงมา ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึง
  ผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

ขอบเขตอำนาจหน้าที่และความรับผิดชอบของประธานเจ้าหน้าที่บริหารกลุ่มบริษัทฯ (Group CEO)

  1. เป็นผู้มีอำนาจในการดำเนินกิจการ และ/หรือ บริหารงานประจำวันของ บมจ. อินโดรามา
  เวนเจอร์ส ให้เป็นไปตามวัตถุประสงค์ ข้อบังคับ นโยบาย กฏระเบียบ ข้อกำหนด คำสั่ง
  และมติที่ประชุมคณะกรรมการบริษัท และ/หรือมติที่ประชุมผู้ถือหุ้น

2.  ดำเนินการให้มีการจัดทำนโยบายทางธุรกิจของ บมจ. อินโดรามา เวนเจอร์ส
    แผนงานและงบประมาณเพื่อนำเสนอต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนงาน
    และงบประมาณที่ได้รับอนุมัติดังกล่าวต่อคณะกรรมการ
    ตามระยะเวลาที่คณะกรรมการเห็นสมควร

3.  บริหารกิจการให้สอดคล้องกับนโยบายทางธุรกิจของ บมจ. อินโดรามา เวนเจอร์ส
    แผนงานและงบประมาณ และเป้าหมายทางด้านการเงินตามที่ได้รับอนุมัติจากคณะกรรมการ

4.  จัดทำเป้าหมายการดำเนินกิจการ จัดสรรทรัพยากร
    และดำเนินให้เป็นไปตามนโยบายสำหรับผู้บริหาร

5.  สนับสนุนธุรกิจโดยรวมให้มีการเติบโตและสอดล้องกับวัตถุประสงค์และแผนงาน

6.  รักษาความสัมพันธภาพที่ดีต่อผู้มีส่วนได้เสีย

7.  ส่งเสริมให้มีการปฏิบัติตามกฎหมาย จรรยาบรรณ และรักษาไว้ซึ่งความโปร่งใส

8.  สนับสนุนให้องค์กรดำรงไว้ซึ่งภาพลักษณ์ที่ดีต่อสาธารณะ

9.  เป็นผู้นำกลยุทธ์ทางด้านการตลาด

10. กำหนด ติดตาม และสร้างความเข้มแข็งในด้านมาตรฐานให้แก่องค์กร
    ซึ่งเป็นส่วนสำคัญในการรักษาความสามารถในการแข่งขันทางธุรกิจ
    และเสริมสร้างคุณค่าขององค์กรผ่านการทำงานอย่างต่อเนื่องให้แก่บุคลากรและผลิตภัณฑ์

11. วิเคราะห์ภาพรวมของอุตสาหกรรมทั่วโลกรวมทั้งที่อาจจะมีการเปลี่ยนแปลงในอนาคตและปรับเปลี่ยนกลยุทธ์

12. ส่งเสริมให้มีการตอบแทนที่เหมาะสมคืนกลับให้แก่ผู้มีส่วนได้เสีย

13. ปฏิบัติงานอย่างใกล้ชิดกับประธานเจ้าหน้าที่บริหาร (CEO) ประธานเจ้าหน้าที่ฝ่ายการเงิน
    (CFO) และประธานเจ้าหน้าที่ฝ่ายดำเนินงาน (COO) ของกลุ่มธุรกิจต่าง ๆ
    เพื่อที่จะสร้างเสริมคุณค่าขององค์กร

14. จัดให้มีมาตรฐานการประเมินผลการปฏิบัติงานของพนักงานและมีการทบทวนเป็นคราว ๆ ไป

15. ส่งเสริมให้มีการปฏิบัติตามมติคณะกรรมการบริษัทอย่างมีประสิทธิภาพ

16. บรรจุ แต่งตั้ง ถอดถอน โยกย้าย เลื่อน ลด ตัดเงินเดือน หรือค่าจ้าง
    ลงโทษทางวินัยพนักงานและลูกจ้างตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับผู้บริหารหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

17. อนุมัติรายการธุรกรรมปกติของ บมจ. อินโดรามา เวนเจอร์ส ที่เกี่ยวข้องกับทางด้านการเงิน
    และมีการปรับโครงสร้างหนี้สินของ บมจ. อินโดรามา เวนเจอร์ส
    สำหรับหนี้สินระยะสั้นกำหนดวงเงินไม่เกิน 500 ล้านบาท
    หรือหนี้สินระยะยาวกำหนดวงเงินไม่เกิน 250 ล้านบาท

18. ให้มีอำนาจในการมอบอำนาจช่วง และ/หรือ
    มอบหมายให้บุคคลอื่นปฏิบัติงานเฉพาะอย่างแทนได้ โดยการมอบอำนาจช่วง และ/หรือ
    การมอบหมายดังกล่าวให้อยู่ภายในขอบเขตแห่งการมอบอำนาจตามหนังสือมอบอำนาจที่ให้ไว้
    และ/หรือ ให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท และ/หรือ
    บมจ. อินโดรามา เวนเจอร์ส ได้กำหนดไว้ ทั้งนี้
    การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
    จะต้องไม่มีลักษณะเป็นการมอบอำนาจ หรือมอบอำนาจช่วงที่ทำให้ประธานเจ้าหน้าที่บริหาร
    หรือผู้รับมอบอำนาจจากประธานเจ้าหน้าที่บริหาร
    สามารถอนุมัติรายการที่ตนหรือบุคคลที่อาจมีความขัดแย้ง
    (ตามที่นิยามไว้ในประกาศคณะกรรมการ ก.ล.ต. หรือประกาศคณะกรรมการกำกับตลาดทุน)
    อาจมีส่วนได้เสีย หรืออาจได้รับประโยชน์ในลักษณะใด ๆ
    หรืออาจมีความขัดแย้งทางผลประโยชน์อื่นใดกับ บมจ. อินโดรามา เวนเจอร์ส
    หรือบริษัทย่อยของบริษัทฯ
    ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่ที่ประชุม
    ผู้ถือหุ้นหรือคณะกรรมการบริษัท ได้พิจารณาอนุมัติไว้

เลขานุการบริษัท

คณะกรรมการ บมจ. อินโดรามา เวนเจอร์ส ได้แต่งตั้งนายโซวิค รอย เชาว์ดูรี่
เป็นเลขานุการบริษัท โดยมีหน้าที่และความรับผิดชอบตามที่กำหนดไว้ใน พ.ร.บ. หลักทรัพย์

การสรรหากรรมการและผู้บริหารของ บมจ. อินโดรามา เวนเจอร์ส

วิธีการคัดเลือกบุคคลที่จะแต่งตั้งเป็นกรรมการและผู้บริหารของบมจ. อินโดรามา เวนเจอร์ส นั้น
แม้ว่า
บมจ. อินโดรามา เวนเจอร์ส จะไม่มีการจัดตั้งคณะกรรมการสรรหา (Nominating
Committee) อย่างเป็นทางการ แต่ในทางปฏิบัติแล้ว ทุกครั้งที่กรรมการที่ดำรงตำแหน่งครบวาระ
หรือมีเหตุจำเป็นที่จะต้องแต่งตั้งกรรมการหรือผู้บริหารเพิ่ม บมจ. อินโดรามา
เวนเจอร์สโดยคณะกรรมการที่ดำรงตำแหน่งในปัจจุบัน จะมีการหารือร่วมกัน
เพื่อกำหนดตัวบุคคลที่มีความเหมาะสมทั้งด้านประสบการณ์ ความรู้
ความสามารถที่จะเป็นประโยชน์ต่อบริษัทฯ เข้ามาเป็นกรรมการหรือผู้บริหาร ทั้งนี้
บุคคลที่ได้รับการแต่งตั้งให้ดำรงตำแหน่งกรรมการหรือผู้บริหารของบริษัทฯ
จะต้องมีคุณสมบัติครบถ้วนตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
(รวมทั้งที่มีการแก้ไขเพิ่มเติม) และต้องไม่มีลักษณะต้องห้ามตามพ.ร.บ. หลักทรัพย์ กฎหมายอื่น
และกฎระเบียบที่เกี่ยวข้อง นอกจากนี้ ยังพิจารณาถึงความรู้ความสามารถ
รวมถึงประสบการณ์การทำงานประกอบการพิจารณาดังกล่าวด้วย
โดยภายหลังจากมีมติที่ประชุมคณะกรรมการแล้ว
จะมีการเสนอรายชื่อกรรมการเพื่อขออนุมัติจากที่ประชุมผู้ถือหุ้นเพื่อพิจารณาอนุมัติต่อไป

  ทั้งนี้ มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุม
  และออกเสียงลงคะแนน

โครงสร้างองค์กรบริษัทแกน - บมจ. อินโดรามา โพลีเมอร์ส

โครงสร้างการจัดการของ บมจ. อินโดรามา โพลีเมอร์ส ซึ่งเป็นบริษัทแกน

โครงสร้างองค์กรของ บมจ. อินโดรามา โพลีเมอร์ส ประกอบด้วยคณะกรรมการจำนวน 4 ชุด
ได้แก่
(1) คณะกรรมการ บมจ. อินโดรามา โพลีเมอร์ส (2) คณะกรรมการตรวจสอบ (3)
คณะกรรมการสรรหา พิจารณาค่าตอบแทนและกำกับดูแลกิจการ และ (4) คณะกรรมการบริหาร

คณะกรรมการบริษัท อินโดรามา โพลีเมอร์ส จำกัด (มหาชน)

ณ วันที่ 31 ธันวาคม 2552 คณะกรรมการ บมจ. อินโดรามา โพลีเมอร์ส
ประกอบด้วยกรรมการจำนวน 13 ท่าน ดังนี้

+-------------------------------+--------------------------------------+
| ชื่อ                            | ตำแหน่ง                               |
+===============================+======================================+
| 1.  นายศุกรีย์ แก้วเจริญ           | กรรมการอิสระ ประธานกรรมการบริษัท และ    |
|                               |                                      |
|                               | ประธานกรรมการตรวจสอบ                 |
+-------------------------------+--------------------------------------+
| 2.  นายอาลก โลเฮีย             | กรรมการบริหาร รองประธานกรรมการบริษัท    |
|                               |                                      |
|                               | ประธานกรรมการบริหาร และ               |
|                               |                                      |
|                               | กรรมการสรรหา                         |
|                               | พิจารณาค่าตอบแทนและกำกับดูแลกิจการ        |
+-------------------------------+--------------------------------------+
| 3.  นางสุจิตรา โลเฮีย            | กรรมการที่เป็นผู้บริหาร                    |
+-------------------------------+--------------------------------------+
| 4.  นายดีลิป กุมาร์ อากาวาล       | กรรมการบริหาร และประธานเจ้าหน้าที่บริหาร   |
+-------------------------------+--------------------------------------+
| 5.  นายวิโนด กุมาร์ กุปต้า         | กรรมการที่เป็นผู้บริหาร                    |
+-------------------------------+--------------------------------------+
| 6.  นายโกปาล ลาล โมดี้          | กรรมการบริหาร เจ้าหน้าที่บริหารฝ่ายปฏิบัติการ  |
|                               | และเจ้าหน้าที่บริหารฝ่ายการเงิน             |
+-------------------------------+--------------------------------------+
| 7.  นายฮันส์ เจอร์เก้น แฮร์เทิล     | กรรมการที่ไม่เป็นผู้บริหาร                  |
+-------------------------------+--------------------------------------+
| 8.  นายจอห์น วิลเลี่ยม แฮนค๊อค     | กรรมการอิสระ และประธานคณะกรรมการสรรหา |
|                               | พิจารณาค่าตอบแทนและกำกับดูแลกิจการ        |
+-------------------------------+--------------------------------------+
| 9.  นายอภิศักดิ์ ตันติวรวงศ์         | กรรมการอิสระ                          |
+-------------------------------+--------------------------------------+
| 10. นายอินทรา โมฮัน ปานเด       | กรรมการอิสระ                          |
+-------------------------------+--------------------------------------+
| 11. ดร.ศิริ การเจริญดี            | กรรมการอิสระ และกรรมการตรวจสอบ        |
+-------------------------------+--------------------------------------+
| 12. นายมาริษ สมารัมภ์            | กรรมการอิสระ                          |
|                               | และรองประธานกรรมการตรวจสอบ           |
+-------------------------------+--------------------------------------+
| 13. นายดีพาค มิททัล              | กรรมการอิสระ และกรรมการสรรหา          |
|                               | พิจารณาค่าตอบแทนและกำกับดูแลกิจการ        |
+-------------------------------+--------------------------------------+

  โดยมีนายโซวิค รอย เชาว์ดูรี่ เป็นเลขานุการบริษัท บมจ. อินโดรามา โพลีเมอร์ส

กรรมการผู้มีอำนาจลงนามแทน บมจ. อินโดรามา โพลีเมอร์ส 

นายอาลก โลเฮีย นางสุจิตรา โลเฮีย นายดีลิป กุมาร์ อากาวาล นายโกปาล ลาล โมดี้
และนายวิโนด กุมาร์ กุปต้า
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่และความรับผิดชอบของคณะกรรมการ บมจ. อินโดรามา โพลีเมอร์ส

  1. มีอำนาจบริหารบมจ. อินโดรามา โพลีเมอร์ส ใหเปนตามกฎหมาย วัตถุประสงค
  ขอบังคับของ
  บมจ. อินโดรามา โพลีเมอร์ส
  ตลอดจนมติของที่ประชุมผูถือหุนดวยความซื่อสัตยสุจริตและระมัดระวังรักษาผลประโยชนของ
  บมจ. อินโดรามา โพลีเมอร์ส

  2. มีอำนาจมอบหมายแตงตั้งกรรมการใหรับผิดชอบดำเนินการของบมจ. อินโดรามา
  โพลีเมอร์ส ตามที่ไดรับมอบหมายจากคณะกรรมการ บมจ. อินโดรามา โพลีเมอร์ส
  รวมทั้งมีอำนาจแตงตั้งประธาน
  เจาหนาที่ฝายบริหาร (CEO) เจาหนาที่บริหารฝายปฏิบัติการ (COO)
  และเจาหนาที่บริหารฝายการเงิน(CFO) และคณะกรรมการอื่น ๆ เชน
  การสรรหาคณะกรรมการและกำหนดคาตอบแทนสำหรับคณะกรรมการ แลวแตกรณี

  3. มีอำนาจกำหนดเปาหมาย แนวทาง นโยบาย แผนการดำเนินงาน และงบประมาณ ของ
  บมจ. อินโดรามา โพลีเมอร์ส
  รวมถึงดูแลดานการจัดการและดานการบริหารของฝายบริหารหรือของ บุคคลใด ๆ
  ซึ่งไดรับมอบหมายใหดำเนินงานดังกลาวเพื่อใหแนใจวาฝายบริหารหรือบุคคลใด ๆ
  นั้นได ปฏิบัติตามนโยบายที่คณะกรรมการกำหนด

  4. มีอำนาจตรวจสอบและพิจารณาอนุมัตินโยบาย แนวทาง ยุทธวิธีการ ดำเนินงาน
  แผนการดำเนินงานสำหรับโครงการการลงทุนขนาดใหญของ บมจ. อินโดรามา โพลีเมอร์ส
  ตามที่ไดรับการเสนอจากฝายบริหาร

  5.
  มีอำนาจติดตามผลการดำเนินงานใหเปนไปตามแผนการดำเนินงานและงบประมาณการดำเนินงานของ
  บมจ. อินโดรามา โพลีเมอร์ส

  6. มีอำนาจพิจารณาและอนุมัติเรื่องใด ๆ ซึ่งจำเป็นและเกี่ยวเนื่องกับบมจ. อินโดรามา
  โพลีเมอร์ส หรือที่ เห็นวาเหมาะสมและเพื่อผลประโยชนของบมจ. อินโดรามา โพลีเมอร์ส

  เรื่องดังตอไปนี้ คณะกรรมการบมจ. อินโดรามา โพลีเมอร์ส
  จะกระทำไดก็ตอเมื่อไดรับอนุมัติจากที่ประชุมผูถือหุน

(1) เรื่องใด ๆ ที่กฎหมายกำหนดใหตองไดรับมติจากที่ประชุมผูถือหุน และ

(2) เรื่องใด ๆ
    ที่กรรมการมีสวนไดเสียและอยูในขายที่กฎหมายหรือประกาศของตลาดหลักทรัพยฯ
    ระบุใหตองไดรับอนุมัติจากที่ประชุมผูถือหุน

  สำหรับการตัดสินใจของคณะกรรมการบมจ. อินโดรามา โพลีเมอร์ส
  เพื่อดำเนินการในเรื่องดังตอไปนี้
  คณะกรรมการจะกระทำไดก็ตอเมื่อไดรับอนุมัติจากที่ประชุมผู้ถือหุ้น
  ดวยคะแนนเสียงไมนอยกวา3 ใน4
  ของจำนวนเสียงทั้งหมดของผูถือหุนที่เขาประชุมและมีสิทธิออกเสียงลงคะแนน

(1) การขายหรือโอนกิจการ ของบมจ. อินโดรามา โพลีเมอร์ส
    ทั้งหมดหรือบางสวนที่สำคัญใหแกบุคคลอื่น

(2) การซื้อหรือรับโอนกิจการของบริษัทอื่นหรือบริษัทเอกชนมาเปนของบมจ. อินโดรามา
    โพลีเมอร์ส

(3) การแกไขหรือเลิกสัญญาเกี่ยวกับการใหเชากิจการของบมจ. อินโดรามา โพลีเมอร์ส
    ทั้งหมดหรือบางสวนที่สำคัญ การมอบหมายใหบุคคลอื่นเขาจัดการธุรกิจของบมจ.
    อินโดรามา
    โพลีเมอร์ส หรือการรวมกิจการกับบุคคลอื่น โดยมีวัตถุประสงคเพื่อแบงปนกำไรขาดทุน

(4) การแกไขเพิ่มเติมหนังสือบริคณหสนธิหรือขอบังคับของบมจ. อินโดรามา โพลีเมอร์ส

(5) การเพิ่มทุน การลดทุนของบมจ. อินโดรามา โพลีเมอร์ส หรือการออกหุนกู

(6) การควบ หรือเลิก บมจ. อินโดรามา โพลีเมอร์ส

(7) การอื่นใดที่กำหนดไวภายใตบทบัญญัติของกฎหมายวาดวยหลักทรัพยและตลาดหลักทรัพย
    และ/หรือประกาศของตลาดหลักทรัพย์ฯ ที่ตองไดรับความเห็นชอบจากที่ประชุม
    คณะกรรมการบมจ. อินโดรามา โพลีเมอร์ส
    และที่ประชุมผูถือหุนดวยคะแนนเสียงดังกลาวขางตน

ทั้งนี้ เรื่องใดที่กรรมการมีสวนไดเสียหรือมีความขัดแยงทางผลประโยชนกับ บมจ. อินโดรามา
โพลีเมอร์ส หรือบริษัทยอยของบมจ. อินโดรามา โพลีเมอร์ส
กรรมการซึ่งมีสวนไดเสียหรือมีความขัดแยงทางผลประโยชนดังกลาวไมมีสิทธิออกเสียงลงคะแนนในเรื่องนั้น

องค์ประกอบและการแต่งตั้งคณะกรรมการ บมจ. อินโดรามา โพลีเมอร์ส

องค์ประกอบและการแต่งตั้ง ถอดถอน หรือพ้นจากตำแหน่งกรรมการ บมจ. อินโดรามา โพลีเมอร์ส
นั้น จะมีกำหนดไว้ในข้อบังคับซึ่งสามารถสรุปสาระสำคัญได้ดังนี้

1.  คณะกรรมการบมจ. อินโดรามา โพลีเมอร์ส ประกอบด้วยกรรมการอย่างน้อยห้าคน
    และกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย
    และกรรมการจะต้องเป็นผู้มีคุณสมบัติตามที่กฎหมายกำหนด

2. ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  (2) ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

  (3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้นให้
  ผู้เป็นประธานในที่ประชุมเป็นผู้ออกเสียงชี้ขาด

  3. ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
  ถ้าจำนวนกรรมการจะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  โดยกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับสลากกันว่าผู้ใดจะออก ส่วนปีหลัง ๆ
  ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง กรรมการที่ออกตามวาระนั้น
  อาจได้รับเลือกเข้ามาดำรงตำแหน่งใหม่ได้

4.  กรรมการคนใดจะลาออกจากตำแหน่งให้ยื่นใบลาออกต่อ บมจ. อินโดรามา โพลีเมอร์ส
    โดยการลาออกนั้นจะมีผลนับแต่วันที่ใบลาออกไปถึง บมจ. อินโดรามา โพลีเมอร์ส

5.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การคัดเลือกกรรมการอิสระ

คุณสมบัติของกรรมการอิสระ

กรรมการอิสระจะต้องมีจำนวนไม่น้อยกว่าหนึ่งในสามของจำนวนกรรมการทั้งหมดของ บมจ.
อินโดรามา
โพลีเมอร์ส และต้องไม่น้อยกว่าสามคน และต้องมีคุณสมบัติตามหลักเกณฑ์ดังต่อไปนี้

  1. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบมจ. อินโดรามา
  โพลีเมอร์ส บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ.
  อินโดรามา
  โพลีเมอร์ส ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมของบมจ. อินโดรามา โพลีเมอร์ส บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
  หรือของผู้มีอำนาจควบคุมของบมจ. อินโดรามา โพลีเมอร์ส
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต. ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
  หรือที่ปรึกษา ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา
  โพลีเมอร์ส

  3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบมจ. อินโดรามา
  โพลีเมอร์ส หรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบมจ. อินโดรามา โพลีเมอร์ส บริษัทใหญ่ บริษัทย่อย
  บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา โพลีเมอร์ส
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นที่มีนัย หรือ
  ผู้มีอำนาจควบคุมของผู้ที่มีความสัมพันธ์ทางธุรกิจกับบมจ. อินโดรามา โพลีเมอร์ส บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา โพลีเมอร์ส
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  (ความสัมพันธ์ทางธุรกิจและการคำนวณมูลค่าของความสัมพันธ์ทางธุรกิจให้มีความหมายเช่นเดียวกันกับนิยามที่กำหนดไว้ในประกาศคณะกรรมการกำกับตลาดทุน
  เรื่อง การขออนุญาตและการอนุญาตให้เสนอขายหุ้นที่ออกใหม่)

  5. ไม่เป็นหรือเคยเป็นผู้สอบบัญชีของบมจ. อินโดรามา โพลีเมอร์ส บริษัทใหญ่ บริษัทย่อย
  บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา โพลีเมอร์ส และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของบมจ. อินโดรามา
  โพลีเมอร์ส บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ
  บมจ. อินโดรามา โพลีเมอร์ส สังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  6. ไม่เป็นหรือเคยเป็นผู้ให้บริการทางวิชาชีพใด ๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจากบมจ. อินโดรามา โพลีเมอร์ส บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบมจ. อินโดรามา
  โพลีเมอร์ส และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของผู้ให้บริการทางวิชาชีพนั้นด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
  ก.ล.ต.

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบมจ. อินโดรามา
  โพลีเมอร์ส
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบมจ.
  อินโดรามา
  โพลีเมอร์ส หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน
  หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบมจ. อินโดรามา
  โพลีเมอร์ส หรือบริษัทย่อย

  9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของ
  บมจ. อินโดรามา โพลีเมอร์ส

โดยคุณสมบัติของกรรมการอิสระเป็นไปตามนิยามที่กำหนดไว้ในประกาศคณะกรรมการกำกับตลาดทุน

การประชุมคณะกรรมการ บมจ. อินโดรามา โพลีเมอร์ส

รายละเอียดการเข้าประชุมคณะกรรมการ บมจ. อินโดรามา โพลีเมอร์ส ในปี 2552

+----------------------------+-----------------------------------------+
| ชื่อ                         | จำนวนครั้งที่เข้าประชุม/การประชุมทั้งหมดปี 2552   |
+============================+=========================================+
| 1.  นายศุกรีย์ แก้วเจริญ        | 8/8                                     |
+----------------------------+-----------------------------------------+
| 2.  นายอาลก โลเฮีย          | 8/8                                     |
+----------------------------+-----------------------------------------+
| 3.  นางสุจิตรา โลเฮีย         | 5/8                                     |
+----------------------------+-----------------------------------------+
| 4.  นายดีลิป กุมาร์ อากาวาล    | 7/8                                     |
+----------------------------+-----------------------------------------+
| 5.  นายวิโนด กุมาร์ กุปต้า      | 7/8                                     |
+----------------------------+-----------------------------------------+
| 6.  นายโกปาล ลาล โมดี้       | 6/8                                     |
+----------------------------+-----------------------------------------+
| 7.  นายฮันส์ เจอร์เก้น แฮร์เทิล  | 3/8                                     |
+----------------------------+-----------------------------------------+
| 8.  นายจอห์น วิลเลี่ยม แฮนค๊อค  | 8/8                                     |
+----------------------------+-----------------------------------------+
| 9.  นายอภิศักดิ์ ตันติวรวงศ์      | 4/8                                     |
+----------------------------+-----------------------------------------+
| 10. นายอินทรา โมฮัน ปานเด    | 4/8                                     |
+----------------------------+-----------------------------------------+
| 11. ดร.ศิริ การเจริญดี         | 7/8                                     |
+----------------------------+-----------------------------------------+
| 12. นายมาริษ สมารัมภ์         | 7/8                                     |
+----------------------------+-----------------------------------------+
| 13. นายดีพาค มิททัล           | 8/8                                     |
+----------------------------+-----------------------------------------+

คณะกรรมการตรวจสอบ

คณะกรรมการตรวจสอบของ บมจ. อินโดรามา โพลีเมอร์ส ประกอบด้วยกรรมการอิสระจำนวน 3
ท่าน และมีคุณสมบัติครบถ้วนตามที่กำหนดโดยประกาศคณะกรรมการกำกับตลาดทุน
และตลาดหลักทรัพย์ฯ โดย ณ วันที่ 31 ธันวาคม 2552 คณะกรรมการตรวจสอบของ บมจ.
อินโดรามา โพลีเมอร์ส ประกอบด้วยกรรมการที่มีรายชื่อ ดังนี้

+----------------------------------+-----------------------------------+
| ชื่อ                               | ตำแหน่ง                            |
+==================================+===================================+
| 1.  นายศุกรีย์ แก้วเจริญ              | ประธานกรรมการตรวจสอบ              |
+----------------------------------+-----------------------------------+
| 2.  นายมาริษ สมารัมภ์               | รองประธานกรรมการตรวจสอบ           |
+----------------------------------+-----------------------------------+
| 3.  ดร.ศิริ การเจริญดี               | กรรมการตรวจสอบ                    |
+----------------------------------+-----------------------------------+

นายศุกรีย์ แก้วเจริญ และนายมาริษ สมารัมภ์
เป็นกรรมการตรวจสอบที่มีความรู้และประสบการณ์เพียงพอในการสอบทานความน่าเชื่อถือของงบการเงินของ
บมจ. อินโดรามา โพลีเมอร์ส

โดยมี นายโซวิค รอย เชาว์ดูรี่ เป็นเลขานุการคณะกรรมการตรวจสอบ

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  พิจารณาทบทวนกระบวนการรายงานทางการเงินของบมจ. อินโดรามา โพลีเมอร์ส
    เพื่อผลประโยชน์ในการบรรลุถึงความถูกต้องแม่นยำและการเปิดเผยที่เพียงพอโดยการประสานงานกับผู้สอบบัญชีภายนอก
    และสมาชิกของฝ่ายจัดการผู้รับผิดชอบในการจัดทำรายงานทางการเงินรายไตรมาสและรายปี
    ในเรื่องนี้คณะกรรมการตรวจสอบอาจแนะนำให้ผู้สอบบัญชีภายนอก
    ทบทวนและตรวจสอบธุรกรรมใด ๆ ที่เห็นว่าจำเป็นและสำคัญระหว่างการสอบบัญชีของ บมจ.
    อินโดรามา โพลีเมอร์ส ด้วยก็ได้

2.  พิจารณาทบทวนความมีประสิทธิภาพและความเหมาะสมของระบบการควบคุมภายในร่วมกันระหว่างผู้สอบบัญชีภายนอกและบัญชีของบมจ.
    อินโดรามา โพลีเมอร์ส

  อนึ่ง เพื่อเป็นการประกันความเหมาะสมและความมีประสิทธิภาพของระบบการควบคุมภายใน
  ให้คณะกรรมการตรวจสอบและผู้ตรวจสอบภายในพิจารณาเรื่องต่าง ๆ ดังต่อไปนี้ร่วมกันด้วย

-   การเพิ่มความเป็นอิสระของหน่วยงานตรวจสอบภายใน โดยให้คณะกรรมการตรวจสอบเป็น
    ผู้พิจารณาคัดเลือก เลื่อนตำแหน่ง โยกย้าย
    หรือถอดถอนหัวหน้าหน่วยงานตรวจสอบภายในออกจากตำแหน่ง ได้ตามที่เห็นสมควร

-   การประกันความเป็นอิสระของหน่วยงานตรวจสอบภายใน
    โดยให้คณะกรรมการตรวจสอบพิจารณาปัจจัยอื่น ๆ
    ที่อาจมีผลกระทบต่อความเป็นอิสระของหน่วยงานตรวจสอบภายใน
    ตลอดจนการรายงานและการกำกับการทำงานของหน่วยงานตรวจสอบภายใน

    1.  พิจารณาทบทวนการปฏิบัติงานของบมจ. อินโดรามา โพลีเมอร์ส
        เพื่อประโยชน์ของการให้บรรลุถึงความสอดคล้องกับกฎหมายว่าด้วยหลักทรัพย์และตลาดหลักทรัพย์
        ข้อบังคับของตลาดหลักทรัพย์ฯ หรือกฎหมายที่เกี่ยวกับธุรกิจของ บมจ. อินโดรามา
        โพลีเมอร์ส

    2.  พิจารณา คัดเลือก และเสนอชื่อผู้สอบบัญชีภายนอกของบมจ. อินโดรามา โพลีเมอร์ส
        รวมทั้งเสนอแนะค่าตอบแทนของผู้สอบบัญชีภายนอก
        โดยให้คณะกรรมการตรวจสอบพิจารณาเรื่องต่าง ๆ ต่อไปนี้ประกอบด้วย

-   ความเป็นอิสระของผู้สอบบัญชี ให้คณะกรรมการตรวจสอบพิจารณาปัจจัยต่าง ๆ
    ที่อาจมีผลกระทบต่อหรือขัดแย้งต่อความมีประสิทธิภาพในการปฏิบัติงานของผู้สอบบัญชี

-   คณะกรรมการตรวจสอบสามารถหารือในประเด็นต่าง ๆ ที่สำคัญกับผู้สอบบัญชีได้อย่างเป็นอิสระ
    ทั้งนี้ คณะกรรมการตรวจสอบควรมีการประชุมเพื่อหารือเรื่องต่าง ๆ
    กับผู้สอบบัญชีโดยปราศจากการเข้าร่วมของฝ่ายจัดการอย่างน้อยปีละหนึ่งครั้ง

    1.  พิจารณาทบทวนการปฏิบัติการและการเปิดเผยข้อมูลของบมจ. อินโดรามา โพลีเมอร์ส
        ในกรณีที่มีรายงานที่เกี่ยวโยงกันหรือรายการที่อาจนำไปสู่การมีผลประโยชน์ขัดแย้ง ทั้งนี้
        เพื่อให้
        บมจ. อินโดรามา โพลีเมอร์ส
        มีการปฏิบัติการและรายงานที่ครบถ้วนและถูกต้องตามกฏระเบียบที่เกี่ยวข้อง

    2.  จัดทำรายงานของคณะกรรมการตรวจสอบและเปิดเผยรายงานนั้นไว้ในรายงานประจำปีของ
        บมจ. อินโดรามา โพลีเมอร์ส
        ซึ่งรายงานดังกล่าวต้องลงนามโดยประธานคณะกรรมการตรวจสอบ ทั้งนี้
        เพื่อเป็นการประกันว่าคณะกรรมการตรวจสอบได้ทำหน้าที่ต่าง ๆ
        ครบถ้วนตามที่ได้กำหนดไว้
        ให้รายงานของคณะกรรมการตรวจสอบมีข้อมูลอย่างน้อยดังต่อไปนี้

  (1)
  จำนวนครั้งของการประชุมกรรมการตรวจสอบและสัดส่วนการเข้าร่วมประชุมของกรรมการตรวจสอบแต่ละท่าน

1.  ความเห็นของคณะกรรมการตรวจสอบในเรื่องต่าง ๆ ดังนี้

-   ความถูกต้อง ครบถ้วน และน่าเชื่อถือของรายงานทางการเงินของบมจ. อินโดรามา
    โพลีเมอร์ส

-   ความพอเพียงของระบบการควบคุมภายใน

-   การปฏิบัติตามกฎระเบียบของตลาดหลักทรัพย์ฯ และสำนักงาน ก.ล.ต.
    ตลอดจนกฎหมายอื่นที่เกี่ยวข้องกับธุรกิจของบมจ. อินโดรามา โพลีเมอร์ส

-   ความเหมาะสมของผู้สอบบัญชี

-   ธุรกรรมที่อาจมีความขัดแย้งทางผลประโยชน์

-   เรื่องอื่น ๆ ตามที่คณะกรรมการตรวจสอบพบในระหว่างการปฏิบัติหน้าที่ตาม
    กฎบัตรคณะกรรมการตรวจสอบ

-   เรื่องอื่น ๆ ภายใต้หน้าที่ของคณะกรรมการตรวจสอบที่ได้รับมอบหมายจากคณะกรรมการ
    และคณะกรรมการตรวจสอบเห็นว่าเป็นการจำเป็นและสมควรต้องแจ้งให้ผู้ถือหุ้นทราบ

    1.  ในกรณีที่ผู้สอบบัญชีแจ้งให้คณะกรรมการตรวจสอบทราบถึงเหตุการณ์ที่เป็นสงสัยว่ากรรมการ
        ผู้จัดการ หรือบุคคลที่เกี่ยวข้องกระทำผิดกฎหมาย
        ให้คณะกรรมการตรวจสอบทำการตรวจสอบเบื้องต้น
        และให้รายงานผลการตรวจสอบให้ผู้สอบบัญชีและสำนักงาน ก.ล.ต. ทราบภายใน30 วัน
        นับแต่วันที่ได้รับแจ้งเรื่องดังกล่าว

    2.  ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ากรรมการผู้จัดการหรือผู้ที่เกี่ยวข้องมีรายการหรือการกระทำดังต่อไปนี้
        ซึ่งอาจมีผลกระทบอย่างมีนัยสำคัญต่อฐานะทางการเงินและผลการดำเนินงานของบมจ.
        อินโดรามา โพลีเมอร์ส

-   รายการที่อาจก่อให้เกิดความขัดแย้งทางผลประโยชน์

-   การทุจริตหรือมีความบกพร่องที่สำคัญในระบบการควบคุมภายใน

-   การฝ่าฝืนกฎหมายว่าด้วยหลักทรัพย์และตลาดหลักทรัพย์และข้อกำหนดที่เกี่ยวข้อง
    ตลอดจนกฎหมายที่เกี่ยวข้องกับธุรกิจของบมจ. อินโดรามา โพลีเมอร์ส

  ให้คณะกรรมการตรวจสอบรายงานเรื่องดังกล่าวต่อคณะกรรมการ บมจ. อินโดรามา โพลีเมอร์ส
  หากคณะกรรมการ บมจ. อินโดรามา โพลีเมอร์ส เพิกเฉยไม่ดำเนินการใด ๆ
  ภายในระยะเวลาอันสมควร
  คณะกรรมการตรวจสอบหรือกรรมการตรวจสอบรายใดรายหนึ่งอาจแจ้งเรื่องดังกล่าวต่อสำนักงาน
  ก.ล.ต. หรือตลาดหลักทรัพย์ฯ โดยตรงก็ได้

1.  ประชุมหรือหารือร่วมกับคณะอนุกรรมการอื่นเพื่อพิจารณาทบทวนความเหมาะสมของกระบวนการบริหารความเสี่ยง
    และ/หรือเรื่องอื่น ๆ ตามที่คณะกรรมการตรวจสอบเห็นสมควร

2.  ปฏิบัติการอื่นใดตามที่คณะกรรมการของบมจ. อินโดรามา โพลีเมอร์ส
    มอบหมายและอนุมัติโดยคณะกรรมการตรวจสอบ

คณะกรรมการตรวจสอบอาจขอความเห็นอิสระจากที่ปรึกษาทางวิชาชีพอื่นใด
ตามที่คณะกรรมการตรวจสอบเห็นว่าจำเป็นหรือเหมาะสมก็ได้โดยที่ บมจ. อินโดรามา โพลีเมอร์ส
เป็นผู้ออกค่าใช้จ่ายให้

การคัดเลือกกรรมการตรวจสอบ

คณะกรรมการ บมจ. อินโดรามา โพลีเมอร์ส เป็นผู้แต่งตั้งคณะกรรมการตรวจสอบอย่างน้อย 3
ท่าน โดยแต่งตั้งจากกรรมการอิสระที่มีคุณสมบัติครบถ้วนตามประกาศคณะกรรมการกำกับตลาดทุน
รวมถึงประกาศตลาดหลักทรัพย์ฯ และต้องมีคุณสมบัติ ดังต่อไปนี้

1.  เป็นกรรมการผู้มิได้มีส่วนร่วมในการบริหารจัดการ บมจ. อินโดรามา โพลีเมอร์ส
    บริษัทในเครือ บริษัทย่อย บริษัทร่วม บริษัทที่เกี่ยวข้องกัน หรือผู้ถือหุ้นใหญ่ของ บมจ.
    อินโดรามา โพลีเมอร์ส

2.  ไม่เป็นตัวแทนของคณะกรรมการในการบริหารจัดการธุรกิจของ บมจ. อินโดรามา โพลีเมอร์ส
    บริษัทย่อย บริษัทร่วม บริษัทที่เกี่ยวข้องกัน
    หรือบริษัทที่เป็นผู้ถือหุ้นใหญ่หรือบริษัทย่อยของบริษัทเช่นว่านั้น

3.  ไม่เป็นกรรมการในบริษัทย่อยหรือบริษัทร่วมของบมจ. อินโดรามา โพลีเมอร์ส
    เฉพาะที่เป็นบริษัท
    จดทะเบียนในตลาดหลักทรัพย์ฯ

4.  มีความรู้ความสามารถเหมาะสมต่อการปฏิบัติหน้าที่ ให้ความเห็น
    หรือรายงานผลของการปฏิบัติงานตามหน้าที่ซึ่งได้รับมอบหมายโดยคณะกรรมการบมจ.
    อินโดรามา โพลีเมอร์ส และปราศจากการควบคุมของฝ่ายจัดการหรือผู้ถือหุ้นส่วนใหญ่ของ
    บมจ. อินโดรามา โพลีเมอร์ส รวมทั้งบุคคลผู้เกี่ยวข้องกันหรือญาติสนิทของบุคคลดังกล่าวด้วย
    ทั้งนี้ “บุคคลที่เกี่ยวข้องกัน” ประกอบด้วยบุคคล
    ผู้มีความสัมพันธ์หรือเกี่ยวข้องกับบมจ. อินโดรามา โพลีเมอร์ส
    ในขอบเขตที่ตนไม่อาจปฏิบัติหน้าที่ของตนได้โดยอิสระหรือปราศจากข้อจำกัด เช่น ผู้จัดหา
    ลูกค้า เจ้าหนี้ หรือบุคคลผู้มีความสัมพันธ์ทางธุรกิจกับ บมจ. อินโดรามา โพลีเมอร์ส
    อย่างมีนัยสำคัญ

ทั้งนี้ กรรมการตรวจสอบอย่างน้อยหนึ่งคน
ต้องมีความรู้ความเข้าใจหรือมีประสบการณ์ในด้านบัญชีหรือการเงิน
และมีความสามารถในการเข้าใจเหตุการณ์ซึ่งอาจส่งผลถึงการเปลี่ยนแปลงในกระบวนการรายงานด้านการเงินของ
บมจ. อินโดรามา โพลีเมอร์ส โดยแต่ละท่านจะมีวาระการดำรงตำแหน่งคราวละ 2 ปี

ความรับผิดชอบของคณะกรรมการตรวจสอบ

คณะกรรมการตรวจสอบต้องรับผิดชอบต่อคณะกรรมการของบมจ. อินโดรามา โพลีเมอร์ส ตามหน้าที่
ที่คณะกรรมการบมจ. อินโดรามา โพลีเมอร์ส มอบหมายให้
ในขณะที่ความรับผิดชอบสำหรับกิจกรรมทั้งหมดของ
บมจ. อินโดรามา โพลีเมอร์ส ต่อบุคคลภายนอกนั้น ยังคงเป็นของคณะกรรมการบมจ. อินโดรามา
โพลีเมอร์ส ทั้งคณะ

คณะกรรมการสรรหา พิจารณาค่าตอบแทนและกำกับดูแลกิจการ

ณ วันที่ 31 ธันวาคม 2552 คณะกรรมการสรรหา พิจารณาค่าตอบแทนและกำกับดูแลกิจการของ
บมจ. อินโดรามา โพลีเมอร์ส ประกอบด้วยกรรมการจำนวน 3 ท่าน ดังนี้

+----------------------------------+-----------------------------------+
| ชื่อ                               | ตำแหน่ง                            |
+==================================+===================================+
| 1.  นายจอห์น วิลเลี่ยม แฮนค๊อค        | ประธานกรรมการสรรหา พิจารณาค่าตอบแทน |
|                                  | และกำกับดูแลกิจการ                   |
+----------------------------------+-----------------------------------+
| 2.  นายอาลก โลเฮีย                | กรรมการสรรหา พิจารณาค่าตอบแทน       |
|                                  | และกำกับดูแลกิจการ                   |
+----------------------------------+-----------------------------------+
| 3.  นายดีพาค มิททัล                 | กรรมการสรรหา พิจารณาค่าตอบแทน       |
|                                  | และกำกับดูแลกิจการ                   |
+----------------------------------+-----------------------------------+

ขอบเขตอำนาจหนาที่และความรับผิดชอบของคณะกรรมการสรรหา พิจารณาค่าตอบแทน
และกำกับดูแลกิจการ

หน้าที่และความรับผิดชอบของคณะกรรมการสรรหา

1.  ทบทวน โครงสร้าง ขนาด และองค์ประกอบ (รวมถึงทักษะ ความรู้ความสามารถ
    และประสบการณ์)ตามความต้องการของคณะกรรมการบมจ. อินโดรามา โพลีเมอร์ส
    โดยเทียบเคียงกับภาวะปัจจุบัน เมื่อมีการเปลี่ยนแปลง แก้ไข ให้นำเสนอ
    และให้คำแนะนำในเรื่องดังกล่าวต่อคณะกรรมการ
    บมจ. อินโดรามา โพลีเมอร์ส

2.  ในกรณีที่มีกรรมการของบมจ. อินโดรามา โพลีเมอร์ส หรือ
    ตำแหน่งกรรมการในคณะอนุกรรมการ
    ชุดย่อยว่างลง คณะอนุกรรมการชุดนี้มีหน้าที่คัดเลือกและเสนอบุคคลที่เหมาะสม
    เข้ามาดำรงตำแหน่งดังกล่าวข้างต้น โดยให้คณะกรรมการบมจ. อินโดรามา โพลีเมอร์ส
    เป็นผู้พิจารณาอนุมัติ

3.  ให้คำเสนอแนะต่อคณะกรรมการบมจ. อินโดรามา โพลีเมอร์ส
    และผู้ถือหุ้นในเรื่องที่เกี่ยวกับความเป็นไปได้ ที่จะเสนอให้แต่งตั้งกรรมการบมจ. อินโดรามา
    โพลีเมอร์ส ที่ต้องออกตามวาระ กลับเข้าดำรงตำแหน่งต่อไปอีกวาระหนึ่ง
    โดยให้สอดคล้องกับข้อบังคับของบมจ. อินโดรามา โพลีเมอร์ส
    รวมทั้งพิจารณาผลการปฎิบัติงาน ความรู้ความสามารถ ทักษะ และประสบการณ์
    รวมทั้งการอุทิศตนในการช่วยเหลือการปฏิบัติงานของคณะกรรมการบมจ. อินโดรามา
    โพลีเมอร์ส

4.  เสนอความคิดเห็น ข้อเสนอแนะ และให้คำแนะนำต่อคณะกรรมการบมจ. อินโดรามา
    โพลีเมอร์ส ก่อนที่จะมีการเสนอแต่งตั้ง

5.  ทบทวน และให้คำแนะนำผลการปฏิบัติงานของเจ้าหน้าที่บริหารฝ่ายปฎิบัติการ (COO)
    และเจ้าหน้าที่บริหารฝ่ายการเงิน (CFO) โดยเสนอต่อคณะกรรมการบมจ. อินโดรามา
    โพลีเมอร์ส

หน้าที่และความรับผิดชอบของคณะกรรมการพิจารณาค่าตอบแทน

  1. ให้คำแนะนำและเสนอแนวทางในการกำหนดค่าตอบแทนของกรรมการบมจ. อินโดรามา
  โพลีเมอร์ส กรรมการในคณะอนุกรรมการชุดย่อยต่าง ๆ รวมทั้งเบี้ยประชุมกรรมการ โบนัส
  และผลประโยชน์อื่นใดในรูปของค่าตอบแทนที่เป็นตัวเงินและค่าตอบแทนที่ไม่อยู่ในรูปที่เป็นตัวเงิน
  โดยนำเสนอต่อคณะกรรมการบมจ. อินโดรามา โพลีเมอร์ส

  2. ทบทวนและเสนอแนะค่าตอบแทนกรรมการบมจ. อินโดรามา โพลีเมอร์ส
  กรรมการในคณะอนุกรรมการชุดย่อยต่าง ๆ และผู้บริหารที่ดำรงตำแหน่งสูง เช่น
  ประธานเจ้าหน้าที่บริหาร (CEO) เจ้าหน้าที่บริหารฝ่ายปฎิบัติการ (COO)
  และเจ้าหน้าที่บริหารฝ่ายการเงิน (CFO) โดยนำเสนอต่อคณะกรรมการบมจ. อินโดรามา
  โพลีเมอร์ส

  3. ให้คำเสนอแนะ รูปแบบ และแนวทาง ต่อคณะกรรมการบมจ. อินโดรามา โพลีเมอร์ส
  เป็นประจำทุกปี ในการให้ผลประโยชน์อื่นใดในรูปของการออกหุ้นให้แก่ผู้บริหารและพนักงาน
  เพื่อเป็นรางวัลในการปฏิบัติงาน รวมทั้งให้ข้อเสนอในการจัดสรรหุ้นดังกล่าวด้วย

หน้าที่และความรับผิดชอบของคณะกรรมการกำกับดูแลกิจการ

1.  เสนอนโยบายการกำกับดูแลกิจการของบมจ. อินโดรามา โพลีเมอร์ส ต่อคณะกรรมการบมจ.
    อินโดรามา โพลีเมอร์ส รวมทั้งทบทวนนโยบาย และให้บมจ. อินโดรามา โพลีเมอร์ส
    มีการปฏิบัติอย่างต่อเนื่อง ถูกต้อง และเหมาะสม

2.  ประสานงานให้มีการประเมินผลการปฎิบัติงานเป็นประจำทุกปี ของประธานกรรมการบมจ.
    อินโดรามา โพลีเมอร์ส และกรรมการบมจ. อินโดรามา โพลีเมอร์ส
    รวมทั้งประเมินผลการปฏิบัติงานของคณะกรรมการบมจ. อินโดรามา โพลีเมอร์ส ทั้งคณะ
    และประเมินผลการปฏิบัติงานของคณะอนุกรรมการชุดย่อยต่าง ๆ ทั้งคณะด้วย

คณะกรรมการบริหาร

ณ วันที่ 31 ธันวาคม 2552 คณะกรรมการบริหารของ บมจ. อินโดรามา โพลีเมอร์ส
ประกอบด้วยกรรมการที่มีรายชื่อ ดังนี้

+----------------------------------+-----------------------------------+
| ชื่อ                               | ตำแหน่ง                            |
+==================================+===================================+
| 1.  นายอาลก โลเฮีย                | ประธานคณะกรรมการบริหาร             |
+----------------------------------+-----------------------------------+
| 2.  นายดีลิป กุมาร์ อากาวาล          | ประธานเจ้าหน้าที่บริหาร                |
+----------------------------------+-----------------------------------+
| 3.  นายโกปาล ลาล โมดี้             | เจ้าหน้าที่บริหารฝ่ายปฏิบัติการ            |
|                                  | และเจ้าหน้าที่บริหารฝ่ายการเงิน          |
+----------------------------------+-----------------------------------+
| 4.  นายนารายานาสวามี สุบรามาเนียน   | เจ้าหน้าที่บริหารฝ่ายบัญชี                |
+----------------------------------+-----------------------------------+

ขอบเขตอำนาจหนาที่และความรับผิดชอบของประธานคณะกรรมการบริหาร

1.  ส่งเสริมให้มีการจัดทำโครงสร้างคณะกรรมการบริหารและองค์กรของ บมจ. อินโดรามา
    โพลีเมอร์ส

2.  ส่งเสริมให้เกิดความชัดเจนในขอบเขตหน้าที่และความรับผิดชอบของคณะกรรมการบริหารและผู้บริหาร

3.  วางแผนและดำเนินการให้มีการประชุมคณะกรรมการบริหาร

4.  พัฒนาประสิทธิภาพของคณะกรรมการบริหาร และกำหนดวาระการประชุมซึ่งประกอบด้วยหัวข้อ
    ต่าง ๆ ที่เกี่ยวข้องกับสมาชิกของคณะกรรมการ

5.  สนับสนุนให้สมาชิกของคณะกรรมการได้รับทราบข้อมูลที่ถูกต้อง ครบถ้วน ทันเวลา
    โดยเฉพาะข้อมูลที่เกี่ยวกับการดำเนินธุรกิจของ บมจ. อินโดรามา โพลีเมอร์ส

6.  สนับสนุนให้มีการสื่อสารที่มีประสิทธิภาพระหว่างผู้ถือหุ้นกับสมาชิกของคณะกรรมการ
    รวมทั้งส่งเสริมให้คณะผู้บริหารมีการพัฒนาและมีความเข้าใจโดยรวมต่อผู้มีส่วนได้เสีย

7.  จัดให้คณะกรรมการบริหารมีเวลาเพียงพอในการพิจารณาในเรื่องที่มีความซับซ้อน มีข้อขัดแย้ง
    ซึ่งสมาชิกของคณะกรรมการมีเวลาจำกัดในการพิจารณาเรื่องดังกล่าว

8.  เป็นผู้นำในการพัฒนาและจัดให้มีการประชุมเพื่อสนองต่อความต้องการของผู้บริหารโดยรวม
    และเป็นการเสริมสร้างประสิทธิภาพในกลุ่มผู้บริหาร

9.  สนับสนุนให้มีสัมพันธภาพที่ดี และจัดให้มีการสื่อสารทั้งสองฝ่าย
    ระหว่างกรรมการที่ไม่เป็นผู้บริหาร และกลุ่มผู้บริหารของ บมจ. อินโดรามา โพลีเมอร์ส

10. สนับสนุนให้มีมาตรฐานในการกำกับดูแลกิจการ และปฏิบัติตามกฎหมายและกฏระเบียบ

11. สนับสนุนให้มีประสิทธิภาพในการติดตามผลในเรื่องที่คณะกรรมการได้มีการตัดสินใจ

12. อนุมัติรายการธุรกรรมปกติของ บมจ. อินโดรามา โพลีเมอร์ส ที่เกี่ยวข้องกับทางด้านการเงิน
    และมีการปรับโครงสร้างหนี้สินของ บมจ. อินโดรามา โพลีเมอร์ส
    สำหรับหนี้สินระยะสั้นกำหนดวงเงินไม่เกิน 500 ล้านบาท
    หรือหนี้สินระยะยาวกำหนดวงเงินไม่เกิน 250 ล้านบาท

13. อนุมัติการแต่งตั้งที่ปรึกษาภายนอกที่จำเป็นต่อการดำเนินธุรกิจของ บมจ. อินโดรามา
โพลีเมอร์ส

ผู้บริหาร

  ณ วันที่ 31 ธันวาคม 2552 รายชื่อผู้บริหารของ บมจ. อินโดรามา โพลีเมอร์ส มีดังต่อไปนี้

+--------------------------+-------------------------------------------+
| ชื่อ                       | ตำแหน่ง                                    |
+==========================+===========================================+
| 1.  นายศุกรีย์ แก้วเจริญ      | กรรมการอิสระ ประธานกรรมการบริษัท และ         |
|                          |                                           |
|                          | ประธานกรรมการตรวจสอบ                      |
+--------------------------+-------------------------------------------+
| 2.  นายอาลก โลเฮีย        | กรรมการบริหาร รองประธานกรรมการบริษัท         |
|                          |                                           |
|                          | ประธานกรรมการบริหาร และ                    |
|                          |                                           |
|                          | กรรมการสรรหา                              |
|                          | พิจารณาค่าตอบแทนและกำกับดูแลกิจการ             |
+--------------------------+-------------------------------------------+
| 3.  นางสุจิตรา โลเฮีย       | กรรมการที่เป็นผู้บริหาร                         |
+--------------------------+-------------------------------------------+
| 4.  นายดีลิป กุมาร์ อากาวาล  | กรรมการบริหาร และประธานเจ้าหน้าที่บริหาร        |
+--------------------------+-------------------------------------------+
| 5.  นายวิโนด กุมาร์ กุปต้า    | กรรมการที่เป็นผู้บริหาร                         |
+--------------------------+-------------------------------------------+
| 6.  นายโกปาล ลาล โมดี้     | กรรมการบริหาร เจ้าหน้าที่บริหารฝ่ายปฏิบัติการ และ   |
|                          | เจ้าหน้าที่บริหารฝ่ายการเงิน                     |
+--------------------------+-------------------------------------------+
| 7.  นายฮันส์ เจอร์เก้น       | กรรมการที่ไม่เป็นผู้บริหาร                       |
|     แฮร์เทิล               |                                           |
+--------------------------+-------------------------------------------+
| 8.  นายจอห์น วิลเลี่ยม       | กรรมการอิสระ และประธานคณะกรรมการสรรหา      |
|     แฮนค๊อค               | พิจารณาค่าตอบแทนและกำกับดูแลกิจการ             |
+--------------------------+-------------------------------------------+
| 9.  นายอภิศักดิ์ ตันติวรวงศ์    | กรรมการอิสระ                               |
+--------------------------+-------------------------------------------+
| 10. นายอินทรา โมฮัน ปานเด  | กรรมการอิสระ                               |
+--------------------------+-------------------------------------------+
| 11. ดร.ศิริ การเจริญดี       | กรรมการอิสระ และกรรมการตรวจสอบ             |
+--------------------------+-------------------------------------------+
| 12. นายมาริษ สมารัมภ์       | กรรมการอิสระ และรองประธานกรรมการตรวจสอบ    |
+--------------------------+-------------------------------------------+
| 13. นายดีพาค มิททัล         | กรรมการอิสระ และกรรมการสรรหา               |
|                          | พิจารณาค่าตอบแทน                            |
|                          | และกำกับดูแลกิจการ                           |
+--------------------------+-------------------------------------------+
| 14. นายนารายานาสวามี      | เจ้าหน้าที่บริหารฝ่ายบัญชี                        |
|     สุบรามาเนียน           |                                           |
+--------------------------+-------------------------------------------+

  หมายเหตุ *ผู้บริหาร หมายความว่า กรรมการ ผู้จัดการ
  หรือผู้ดำรงตำแหน่งระดับบริหารสี่รายแรกนับต่อจากผู้จัดการ
  ลงมา ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึง
  ผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

ขอบเขตอำนาจหน้าที่และความรับผิดชอบของประธานเจ้าหน้าที่บริหาร

1.  เป็นผู้มีอำนาจในการบริหารงานให้เป็นไปตามวัตถุประสงค์ นโยบาย กฏระเบียบ ข้อกำหนด
    คำสั่ง และมติที่ประชุมคณะกรรมการบริษัท และ/หรือ มติที่ประชุมผู้ถือหุ้น

  2. บริหารกิจการให้สอดคล้องกับงบประมาณ และเป้าหมายทางด้านการเงิน

  3. จัดทำเป้าหมายการดำเนินกิจการ จัดสรรทรัพยากร
  และดำเนินให้เป็นไปตามนโยบายสำหรับผู้บริหาร

  4. สนับสนุนธุรกิจโดยรวมให้มีการเติบโตและสอดล้องกับวัตถุประสงค์และแผนงาน

  5. รักษาความสัมพันธภาพที่ดีต่อผู้มีส่วนได้เสีย

  6. ส่งเสริมให้มีการปฏิบัติตามกฎหมาย จรรยาบรรณ และรักษาไว้ซึ่งความโปร่งใส

  7. สนับสนุนให้องค์กรดำรงไว้ซึ่งภาพลักษณ์ที่ดีต่อสาธารณะ

  8. เป็นผู้นำกลยุทธ์ทางด้านการตลาด

  9. กำหนด ติดตาม และสร้างความเข้มแข็งในด้านมาตรฐานให้แก่องค์กร
  ซึ่งเป็นส่วนสำคัญในการแข่งขันธุรกิจ

  10.
  วิเคราะห์ภาพรวมของอุตสาหกรรมทั่วโลกรวมทั้งที่อาจจะมีการเปลี่ยนแปลงในอนาคตและปรับเปลี่ยนกลยุทธ์

  11. ส่งเสริมให้มีการตอบแทนที่เหมาะสมคืนกลับให้แก่ผู้มีส่วนได้เสีย

  12. จัดให้มีมาตรฐานการประเมินผลการปฏิบัติงานของพนักงานและมีการทบทวนเป็นคราว ๆ ไป

  13. อนุมัติรายการธุรกรรมปกติของบมจ. อินโดรามา โพลีเมอร์ส
  ที่เกี่ยวข้องกับทางด้านการเงิน และมีการปรับโครงสร้างหนี้สินของบมจ. อินโดรามา โพลีเมอร์ส
  สำหรับหนี้สินระยะสั้นกำหนดวงเงินไม่เกิน 200 ล้านบาท
  หรือหนี้สินระยะยาวกำหนดวงเงินไม่เกิน 100 ล้านบาท

เลขานุการบริษัท

คณะกรรมการ บมจ. อินโดรามา โพลีเมอร์ส ได้แต่งตั้งนายโซวิค รอย เชาว์ดูรี่
เป็นเลขานุการบริษัท โดยมีหน้าที่และความรับผิดชอบตามที่กำหนดไว้ใน พ.ร.บ. หลักทรัพย์

การสรรหากรรมการและผู้บริหารของ บมจ. อินโดรามา โพลีเมอร์ส

คณะกรรมการสรรหา พิจารณาค่าตอบแทนและกำกับดูแลกิจการ มีหน้าที่สรรหาผู้ที่มีคุณสมบัติเหมาะสม
เข้ามาดำรงตำแหน่งกรรมการ โดยเสนอต่อคณะกรรมการ บมจ. อินโดรามา โพลีเมอร์ส
ซึ่งพิจารณาจากความรู้ ความสามารถ และประสบการณ์ที่เหมาะสมกับธุรกิจของ บมจ. อินโดรามา
โพลีเมอร์ส คณะอนุกรรมการชุดนี้ จะพิจารณาบุคคลที่เหมาะสมเพื่อเสนอต่อคณะกรรมการ บมจ.
อินโดรามา โพลีเมอร์ส และเสนอต่อที่ประชุมผู้ถือหุ้นเพื่อพิจารณาอนุมัติต่อไป ทั้งนี้
มติที่ประชุมผู้ถือหุ้นให้ถือคะแนนเสียงข้างมากของผู้ถือหุ้นซึ่งมาประชุม และออกเสียงลงคะแนน

สำหรับตำแหน่งผู้บริหาร คณะกรรมการสรรหา พิจารณาค่าตอบแทนและกำกับดูแลกิจการ
มีหน้าที่สรรหาบุคคลที่เหมาะสมเพื่อเสนอต่อคณะกรรมการบริษัท เพื่อพิจารณาอนุมัติต่อไป

ค่าตอบแทนผู้บริหาร

ค่าตอบแทนของกรรมการ และผู้บริหารของ บมจ. อินโดรามา เวนเจอร์ส

บริษัทฯ ได้มีการพิจารณาจ่ายค่าตอบแทนให้กับกรรมการอิสระ
โดยพิจารณาจากภาระหน้าที่และความรับผิดชอบ
โดยค่าตอบแทนกรรมการได้รับความเห็นชอบจากคณะกรรมการบริษัท
และได้รับอนุมัติจากที่ประชุมผู้ถือหุ้น

ในการประชุมวิสามัญผู้ถือหุ้น ครั้งที่ 1/2552 ซึ่งประชุมเมื่อวันที่ 19 กันยายน 2552
ที่ประชุมผู้ถือหุ้นได้มีมติอนุมัติการกำหนดค่าตอบแทนของกรรมการประจำปี 2552
โดยอนุมัติให้กำหนดค่าตอบแทนกรรมการเป็นจำนวนเงินรวมทั้งสิ้นไม่เกิน 1,300,000 บาท
โดยมีรายละเอียดดังต่อไปนี้

การจ่ายค่าตอบแทนในฐานะกรรมการ

+---+-------------------------+---------------------+----------------+
|   | รายชื่อกรรมการอิสระ        | จำนวนเงินที่อนุมัติ       | จ              |
|   |                         |                     | ำนวนเงินที่จ่ายจริง |
|   |                         | (บาท)               | (บาท)          |
+---+-------------------------+---------------------+----------------+
| 1 | นายระเฑียร ศรีมงคล        | 50,000 ต่อเดือน       | 200,000        |
+---+-------------------------+---------------------+----------------+
| 2 | นายวิลเลี่ยม เอ็ลล์วู๊ด ไฮเน็ค  | 50,000 ต่อเดือน       | 200,000        |
+---+-------------------------+---------------------+----------------+
| 3 | นายจักรมณฑ์ ผาสุกวนิช       | 50,000 ต่อเดือน       | 200,000        |
+---+-------------------------+---------------------+----------------+
|   | รวม                     |                     | 600,000        |
+---+-------------------------+---------------------+----------------+

การจ่ายค่าตอบแทนในฐานะกรรมการตรวจสอบ

+---+-------------------------+---------------------+----------------+
|   | รายชื่อกรรมการอิสระ        | จำนวนเงินที่อนุมัติ       | จ              |
|   |                         |                     | ำนวนเงินที่จ่ายจริง |
|   |                         | (บาท)               | (บาท)          |
+---+-------------------------+---------------------+----------------+
| 1 | นายระเฑียร ศรีมงคล        | 75,000 ต่อเดือน       | 300,000        |
+---+-------------------------+---------------------+----------------+
| 2 | นายวิลเลี่ยม เอ็ลล์วู๊ด ไฮเน็ค  | 50,000 ต่อเดือน       | 200,000        |
+---+-------------------------+---------------------+----------------+
| 3 | นายจักรมณฑ์ ผาสุกวนิช       | 50,000 ต่อเดือน       | 200,000        |
+---+-------------------------+---------------------+----------------+
|   | รวม                     |                     | 700,000        |
+---+-------------------------+---------------------+----------------+

ทั้งนี้ กรรมการบริหารของ บมจ. อินโดรามา เวนเจอร์ส ไม่ได้รับค่าตอบแทนในฐานะกรรมการ
ส่วนค่าตอบแทนที่จ่ายให้กับผู้บริหารในปีนี้ เท่ากับ 45,731,335 บาท

ค่าตอบแทนอื่น

  ไม่มี

ค่าตอบแทนของกรรมการ และผู้บริหารของ บมจ. อินโดรามา โพลีเมอร์ส ในฐานะที่เป็นบริษัทแกน

ปัจจุบัน บมจ. อินโดรามา โพลีเมอร์สได้มีการจ่ายค่าตอบแทนให้กับกรรมการที่ไม่ใช่ผู้บริหาร
ซึ่งกำหนดจากหน้าที่ที่ได้รับมอบหมาย และภาระความรับผิดชอบ
โดยคณะกรรมการเป็นผู้เสนอค่าตอบแทนกรรมการต่อผู้ถือหุ้นในการประชุมสามัญประจำปี

สำหรับปี 2552 บมจ. อินโดรามา โพลีเมอร์ส
ได้มีการจ่ายค่าตอบแทนกรรมการเป็นจำนวนเงินทั้งสิ้น 11.34 ล้านบาท
โดยมีรายละเอียดดังต่อไปนี้

+----------------------+---------------------------+------------------+
| ชื่อกรรมการ            | ตำแหน่ง                    | จำนวนค่าตอบแทน    |
|                      |                           | (บาท)            |
+======================+===========================+==================+
|                      |                           | รอบปีสิ้นสุด         |
|                      |                           | ณ วันที่ 31 ธันวาคม  |
|                      |                           | 2552             |
+----------------------+---------------------------+------------------+
| 1. นายศุกรีย์ แก้วเจริญ   | ประธานกรรมการ กรรมการอิสระ | 2,720,000        |
|                      | แ                         |                  |
|                      | ละประธานคณะกรรมการตรวจสอบ |                  |
+----------------------+---------------------------+------------------+
| 2. นายฮันส์ เจอร์เก้น    | กรรมการ                   | 295,443          |
| แฮร์เทิล               |                           |                  |
+----------------------+---------------------------+------------------+
| 3. นายจอห์น วิลเลี่ยม    | กรรมการอิสระ               | 1,740,000        |
| แฮนค๊อค               | และประธานคณะกรรมการ       |                  |
|                      |                           |                  |
|                      | สรรหา                     |                  |
|                      | พิจาร                      |                  |
|                      | ณาค่าตอบแทนและกำกับดูแลกิจการ |                  |
+----------------------+---------------------------+------------------+
| 4. ดร. ศิริ การเจริญดี   | กรรมการอิสระ               | 1,660,000        |
|                      | และกรรมการตรวจสอบ         |                  |
+----------------------+---------------------------+------------------+
| 5. นายมาริษ สมารัมภ์    | กรรมการอิสระ               | 1,535,000        |
|                      | และร                      |                  |
|                      | องประธานคณะกรรมการตรวจสอบ |                  |
+----------------------+---------------------------+------------------+
| 6. นายอินทรา โมฮัน     | กรรมการอิสระ               | 1,070,000        |
| ปานเด                |                           |                  |
+----------------------+---------------------------+------------------+
| 7. นายอภิศักดิ์ ตันติวรวงศ์ | กรรมการอิสระ               | 1,070,000        |
+----------------------+---------------------------+------------------+
| 8.. นายดีพาค มิททัล     | กรรมการอิสระ               | 800,000          |
|                      | และกรรมการสรรหา           |                  |
|                      | พิจาร                      |                  |
|                      | ณาค่าตอบแทนและกำกับดูแลกิจการ |                  |
+----------------------+---------------------------+------------------+
| รวม                  |                           | 11,345,443       |
+----------------------+---------------------------+------------------+

สำหรับปี 2552 บมจ. อินโดรามา โพลีเมอร์ส ได้มีการจ่ายค่าตอบแทนให้กับผู้บริหาร
(ไม่นับรวมผู้บริหารของ บมจ. อินโดรามา เวนเจอร์) เป็นจำนวนเงินทั้งสิ้น 22.69 ล้านบาท

บุคลากร

จำนวนพนักงาน และการเปลี่ยนแปลงจำนวนพนักงานอย่างมีนัยสำคัญ

ณ วันที่ 31 ธันวาคม 2552 บมจ. อินโดรามา เวนเจอร์ส ไม่มีพนักงานเป็นของตนเอง
เนื่องจากเป็นบริษัทประกอบธุรกิจด้านการลงทุนโดยการถือหุ้นในบริษัทอื่น

ณ วันที่ 31 ธันวาคม 2552 บริษัทฯ มีพนักงานรวมทั้งสิ้นจำนวน 3,475 คน โดยแบ่งตามสายธุรกิจ
ได้ดังนี้

  -----------------------------------------------------------------------
  ประเภทธุรกิจ                            ณ วันที่ 31 ธันวาคม 2552
  ------------------------------------- ---------------------------------
  ธุรกิจ PET                              780

  ธุรกิจเส้นใยและเส้นด้ายโพลีเอสเตอร์          1,597

  ธุรกิจ PTA⁽¹⁾                           612

  ธุรกิจเส้นใยจากขนสัตว์                     486

  อื่น ๆ                                  -

  รวม                                   3,475
  -----------------------------------------------------------------------

พนักงานของบริษัทฯ แบ่งตามภูมิศาสตร์ได้ดังนี้

  -----------------------------------------------------------------------
  ประเภทธุรกิจ                            ณ วันที่ 31 ธันวาคม 2552
  ------------------------------------- ---------------------------------
  ประเทศไทย                             2,970

  ยุโรป                                  311

  สหรัฐอเมริกา                            194

  รวม                                   3,475
  -----------------------------------------------------------------------

ข้อพิพาทด้านแรงงานที่สำคัญในช่วง 3 ปีที่ผ่านมา

นับตั้งแต่จัดตั้งบริษัทเป็นต้นมา บมจ. อินโดรามา เวนเจอร์ส ไม่เคยมีข้อพิพาทด้านแรงงานที่สำคัญ

ค่าตอบแทนบุคลากร

บมจ. อินโดรามา เวนเจอร์ส

ค่าตอบแทนของพนักงานของบริษัทฯ ทั้งหมด ได้แก่ เงินเดือน โบนัส กองทุนสำรองเลี้ยงชีพ
และค่าใช้จ่ายอื่นๆ เป็นจำนวนเงินทั้งสิ้น 2,308.81 ล้านบาท

นโยบายในการพัฒนาพนักงาน

เพื่อเป็นการเสริมสร้างประสิทธิภาพขององค์กรและบุคลากรของบริษัท
ในการรองรับการขยายธุรกิจทั้งในประเทศและต่างประเทศ บริษัท อินโดรามา เวนเจอร์ส จำกัด
(มหาชน) ได้ปรับปรุงระบบและกระบวนการการฝึกอบรมและพัฒนาทรัพยากรบุคคล
ให้มีประสิทธิภาพมากยิ่งขึ้น ทั้งนี้ได้มีการจัดฝึกอบรมพัฒนาทรัพยากรบุคคลในแนวทางต่าง ๆ ดังนี้

  1. จัดฝึกอบรมภายในและภายนอก

บริษัทได้จัดฝึกอบรมทั้งภายในประเทศและต่างประเทศ ให้แก่พนักงานทุกระดับ รวมถึงระดับผู้บริหาร

  2. จัดทำโปรแกรมฝึกอบรมพัฒนาระยะยาว

เพื่อเป็นการเตรียมพนักงานให้พร้อมสำหรับการเข้าปฏิบัติงานในโครงการต่าง ๆ บริษัท
ได้จัดให้มีโปรแกรมการฝึกอบรมพัฒนาพนักงานระยะยาว ทั้งในประเทศและต่างประเทศ

การกำกับดูแลกิจการ

บมจ. อินโดรามา เวนเจอร์ส
ได้ยึดถือและปฏิบัติตามหลักการกำกับดูแลกิจการที่ดีในการดำเนินกิจการของ บมจ. อินโดรามา
เวนเจอร์ส ผ่านทางกรรมการ ผู้บริหาร และพนักงานของ บมจ. อินโดรามา เวนเจอร์ส
และถือว่าหลักการกำกับดูแลกิจการที่ดีนั้น เป็นปัจจัยสำคัญในการส่งเสริมความสำเร็จในภาพรวมของ
บมจ. อินโดรามา เวนเจอร์ส ในฐานะที่เป็นองค์กรหนึ่งที่มีความรับผิดชอบต่อสังคม
โดยนโยบายการกำกับดูแลกิจการของ บมจ. อินโดรามา เวนเจอร์ส
เป็นไปตามแนวทางการกำกับดูแลกิจการที่ดี
ซึ่งเป็นไปตามหลักการกำกับดูแลกิจการที่ดีสำหรับบริษัทจดทะเบียนปี 2549
ตามแนวทางที่ตลาดหลักทรัพย์ฯ กำหนด โดยนโยบายในการกำกับดูแลกิจการที่ดีของ บมจ.
อินโดรามา เวนเจอร์ส มีรายละเอียดดังนี้

หมวดที่ 1 สิทธิของผู้ถือหุ้น

บมจ. อินโดรามา เวนเจอร์ส ตระหนักและให้ความสำคัญในสิทธิพื้นฐานต่าง ๆ ของผู้ถือหุ้น
ทั้งในฐานะของ
นักลงทุนในหลักทรัพย์ และในฐานะเจ้าของบมจ. อินโดรามา เวนเจอร์ส เช่น
สิทธิในการที่จะได้รับส่วนแบ่งผลกำไรจาก
บมจ. อินโดรามา เวนเจอร์ส สิทธิในการได้รับข้อมูลของบมจ. อินโดรามา เวนเจอร์ส
อย่างเพียงพอ สิทธิต่าง ๆ ในการประชุมผู้ถือหุ้น สิทธิในการแสดงความคิดเห็น
สิทธิในการร่วมตัดสินใจในเรื่องที่มีผลกระทบต่อบมจ. อินโดรามา
เวนเจอร์ส หรือเรื่องสำคัญของบมจ. อินโดรามา เวนเจอร์ส เช่น การจัดสรรเงินปันผล
การแต่งตั้งหรือถอดถอนกรรมการ การแต่งตั้งผู้สอบบัญชี
การอนุมัติธุรกรรมที่สำคัญและมีผลต่อทิศทางในการดำเนินธุรกิจของ บมจ. อินโดรามา เวนเจอร์ส
การลดทุนหรือเพิ่มทุน การแก้ไขหนังสือบริคณห์สนธิ ข้อบังคับ เป็นต้น

บมจ. อินโดรามา เวนเจอร์ส มีนโยบายในการอำนวยความสะดวกให้แก่ผู้ถือหุ้น
โดยในการจัดประชุมผู้ถือหุ้น บมจ. อินโดรามา เวนเจอร์ส
จะใช้และจัดเตรียมสถานที่ที่เดินทางสะดวกโดยจะแนบแผนที่จัดประชุมผู้ถือหุ้นไว้ในหนังสือเชิญประชุม
รวมถึงเลือกวันเวลาที่เหมาะสม และจัดสรรเวลาในการประชุมอย่างเพียงพอ โดย บมจ.
อินโดรามา
เวนเจอร์ส
จะพยายามจัดส่งหนังสือเชิญประชุมผู้ถือหุ้นฉบับภาษาไทยและภาษาอังกฤษพร้อมทั้งข้อมูลประกอบการประชุมตามวาระต่าง
ๆ ให้ผู้ถือหุ้นทราบล่วงหน้าก่อนวันประชุมเป็นเวลา 21 วัน (แต่ไม่น้อยกว่า 7 วัน)
เพื่อให้ผู้ถือหุ้นสามารถศึกษาข้อมูลล่วงหน้าก่อนเข้าร่วมประชุม นอกจากนี้ บมจ. อินโดรามา
เวนเจอร์ส จะนำข้อมูลดังกล่าวทั้งหมดประกาศลงในเว็บไซต์ของ บมจ. อินโดรามา เวนเจอร์ส
ก่อนส่งหนังสือเชิญประชุม ในกรณีที่ผู้ถือหุ้นไม่สามารถเข้าร่วมประชุมด้วยตนเองได้ บมจ.
อินโดรามา เวนเจอร์ส เปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใด ๆ
เข้าร่วมประชุมแทนตนได้ โดยใช้หนังสือมอบฉันทะที่ บมจ. อินโดรามา เวนเจอร์ส
ได้จัดส่งไปพร้อมกับหนังสือนัดประชุม

ในแต่ละวาระในหนังสือเชิญประชุมจะมีความเห็นของกรรมการประกอบเพื่อการตัดสินใจเข้าร่วมประชุมและ
ลงมติของผู้ถือหุ้น โดยก่อนเริ่มการประชุมผู้ถือหุ้น บมจ. อินโดรามา เวนเจอร์ส
จะแถลงให้แก่ผู้ถือหุ้นทราบถึงวิธีการใช้สิทธิลงคะแนน และสิทธิในการแสดงความเห็น
รวมทั้งการตั้งคำถามใด ๆ ต่อที่ประชุมตามระเบียบวาระการประชุม ทั้งนี้
ในระหว่างการประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็น
และตั้งคำถามในที่ประชุมอย่างเต็มที่ โดยประธานกรรมการจะจัดสรรเวลาให้อย่างเหมาะสม
และกรรมการและผู้บริหารที่เกี่ยวข้องจะเข้าร่วมประชุมผู้ถือหุ้นเพื่อตอบคำถามในที่ประชุมด้วย

หลังเสร็จสิ้นการประชุม บมจ. อินโดรามา เวนเจอร์ส
จะจัดทำรายงานการประชุมและจะมีการบันทึกเนื้อหาการประชุมที่ถูกต้อง
และบันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
พร้อมทั้งส่งรายงานการประชุมดังกล่าวไปยังตลาดหลักทรัพย์ฯ ภายใน 14
วันนับแต่วันที่มีการประชุมผู้ถือหุ้นนั้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

คณะกรรมการ บมจ. อินโดรามา เวนเจอร์ส
ได้ยึดถือหลักการการปฏิบัติต่อผู้ถือหุ้นทุกรายอย่างเท่าเทียมกัน
ไม่ว่าจะเป็นผู้ถือหุ้นรายใหญ่หรือผู้ถือหุ้นส่วนน้อย ไม่ว่าจะเป็นผู้ถือหุ้นชาวไทยหรือผู้ถือหุ้นต่างชาติ
โดยได้กำกับดูแลให้ผู้ถือหุ้นได้รับการปฏิบัติและปกป้องสิทธิขั้นพื้นฐานอย่างเท่าเทียมกัน

คณะกรรมการเปิดโอกาสให้ผู้ถือหุ้นส่วนน้อยในการเสนอเพิ่มวาระการประชุมล่วงหน้าก่อนวันประชุมผู้ถือหุ้น
ทั้งนี้ได้มีการกำหนดกฎเกณฑ์เป็นการล่วงหน้าเพื่อพิจารณาว่าจะสามารถเพิ่มวาระที่ผู้ถือหุ้นส่วนน้อยเสนอหรือไม่
นอกจากนี้
คณะกรรมการได้กำหนดวิธีการให้ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการผ่านคณะกรรมการ
ล่วงหน้า 4 เดือนก่อนวันประชุมผู้ถือหุ้น
พร้อมข้อมูลประกอบการพิจารณาด้านคุณสมบัติและการให้ความยินยอมของผู้ได้รับการเสนอชื่อ
ทางเว็บไซต์ของ บมจ. อินโดรามา เวนเจอร์ส
และห้ามมิให้ผู้บริหารเพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น
โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนตัดสินใจ

ผู้ถือหุ้นที่ไม่สามารถเข้าร่วมประชุมได้ด้วยตนเอง บมจ. อินโดรามา เวนเจอร์ส
สนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้
และยังมีการเสนอชื่อกรรมการอิสระอย่างน้อย 1 ท่านไว้เป็นทางเลือกในการมอบฉันทะของผู้ถือหุ้น

นอกจากนี้ บมจ. อินโดรามา เวนเจอร์ส ยังสนับสนุนให้มีการใช้บัตรลงคะแนนเสียงในทุกวาระ
เพื่อความโปร่งใสและตรวจสอบได้ ในกรณีที่มีข้อโต้แย้งในภายหลัง
และในวาระการเลือกตั้งกรรมการ
จะเปิดโอกาสให้ผู้ถือหุ้นใช้สิทธิในการแต่งตั้งกรรมการเป็นรายคน

การใช้ข้อมูลภายใน

เพื่อเป็นการหลีกเลี่ยงการใช้ข้อมูลภายในเพื่อประโยชน์ของตน บริษัทฯ ได้วางนโยบายสำหรับ
กรรมการ ผู้บริหาร และพนักงาน
ต้องมีความรับผิดชอบในการรักษาข้อมูลขององค์กรไว้เป็นความลับและจะไม่นำข้อมูลภายในมาใช้เพื่อประโยชน์ส่วนตนในการซื้อขายหลักทรัพย์ของตนโดยเคร่งครัด

นอกจากนี้ กรรมการ ผู้บริหาร และพนักงานของ บมจ. อินโดรามา เวนเจอร์ส ต้องเปิดเผยให้
บมจ. อินโดรามา เวนเจอร์ส ทราบโดยไม่ชักช้า ในกรณีที่มีส่วนได้เสียใด ๆ
ที่อาจก่อให้เกิดการขัดแย้งทางผลประโยชน์หรือการทำรายการที่เกี่ยวโยงกัน ทั้งนี้
โดยเป็นไปตามกฎเกณฑ์ของคณะกรรมการ ก.ล.ต. คณะกรรมการกำกับตลาดทุน
และตลาดหลักทรัพย์ฯ ตลอดจนนโยบายของ บมจ. อินโดรามา เวนเจอร์ส

หมวดที่ 3 บทบาทของผู้มีส่วนได้เสีย

บมจ. อินโดรามา เวนเจอร์ส ยึดถือหลักการทั่วไปในการปฏิบัติอย่างเท่าเทียมกันต่อผู้มีส่วนได้เสีย
อันได้แก่ ผู้ถือหุ้น ลูกค้า พนักงาน หุ้นส่วนธุรกิจ และเจ้าหนี้ สาธารณชน และคู่แข่ง ทั้งนี้
เพื่อให้เกิดความเป็นธรรมและความโปร่งใส บมจ. อินโดรามา เวนเจอร์ส
จึงคำนึงถึงผลประโยชน์ของผู้มีส่วนได้เสียของ บมจ. อินโดรามา เวนเจอร์ส ดังต่อไปนี้

(1) ผู้ถือหุ้น

บมจ. อินโดรามา เวนเจอร์ส ดำเนินธุรกิจด้วยความโปร่งใสและมีประสิทธิภาพ
โดยมุ่งมั่นที่จะดำเนินธุรกิจให้มีผลการดำเนินงานที่ดีมีการเจริญเติบโตที่มั่นคง
เพื่อให้เกิดผลประโยชน์สูงสุดแก่ผู้ถือหุ้นในระยะยาว รวมทั้งดำเนินการเปิดเผยข้อมูลอย่างโปร่งใส
และเชื่อถือได้ นอกจากนี้ สิทธิและการปฏิบัติต่อผู้ถือหุ้นของ บมจ. อินโดรามา
เวนเจอร์ส เป็นไปตามที่กำหนดไว้ในหมวดที่ 1 และหมวดที่ 2

(2) ลูกค้า

บมจ. อินโดรามา เวนเจอร์ส
พยายามที่จะรักษาและเสริมสร้างความสัมพันธ์อันดีในระยะยาวกับลูกค้าของ บมจ. อินโดรามา
เวนเจอร์ส บมจ. อินโดรามา
เวนเจอร์สมุ่งมั่นที่จะทำให้ลูกค้ามีความพึงพอใจสูงสุดโดยการผลิตสินค้าและให้บริการที่มีคุณภาพดี
เพื่อตอบสนองความต้องการของลูกค้าให้ได้มากที่สุดในราคาที่ยุติธรรม
รวมทั้งมีการให้บริการหลังการขายตามมาตรฐานขั้นสูง
ตลอดจนให้ข้อมูลที่ถูกต้องเกี่ยวกับการดำเนินกิจการและผลิตภัณฑ์ของ
บมจ. อินโดรามา เวนเจอร์ส แก่ลูกค้าอีกด้วย

บมจ. อินโดรามา เวนเจอร์ส คงไว้ซึ่งและพยายามรักษาช่องทางการติดต่อกับลูกค้า
โดยเปิดรับฟังความคิดเห็นของลูกค้าตลอดเวลา

(3) พนักงาน

พนักงานของ บมจ. อินโดรามา เวนเจอร์ส ทุกคนถือเป็นทรัพยากรที่มีคุณค่าขององค์กร
และมีความสำคัญต่อการเติบโต และความสามารถในการทำกำไรของ บมจ. อินโดรามา
เวนเจอร์ส และบริษัทย่อย
บมจ. อินโดรามา เวนเจอร์ส พยายามจัดหาสิ่งแวดล้อมในการทำงานที่มีคุณภาพให้แก่พนักงาน
โดยให้ความสำคัญในเรื่องของสุขภาพและความปลอดภัยสูงสุด และ บมจ. อินโดรามา เวนเจอร์ส
ปฏิบัติต่อพนักงานทุกคนด้วยความเป็นธรรมให้ได้รับผลตอบแทนอย่างยุติธรรมและเป็นธรรมเมื่อเทียบกับธุรกิจที่ใกล้เคียงกัน

นอกจากนี้ บมจ. อินโดรามา เวนเจอร์ส ยังให้ความสำคัญต่อการพัฒนาทักษะ ความรู้ความสามารถ
และศักยภาพของพนักงาน บมจ. อินโดรามา เวนเจอร์ส
และพยายามสร้างสภาพแวดล้อมในการทำงานที่มีความหลากหลาย
และสร้างแรงจูงใจให้พนักงานที่มีความรู้ความสามารถสูงให้คงอยู่เพื่อพัฒนาองค์กรต่อไป

(4) หุ้นส่วนธุรกิจ

บมจ. อินโดรามา เวนเจอร์ส คงไว้ซึ่งความสัมพันธ์ที่ชัดเจน ยั่งยืน
และอยู่บนพื้นฐานของความไว้ใจซึ่งกันและกัน บมจ. อินโดรามา เวนเจอร์ส
จะปฏิบัติต่อหุ้นส่วนธุรกิจอย่างเป็นธรรมและปฏิบัติตามเงื่อนไขข้อกำหนดอย่างเคร่งครัด

(5) เจ้าหนี้

บริษัทจะปฏิบัติต่อเจ้าหนี้ด้วยความเป็นธรรมและปฏิบัติตามเงื่อนไขข้อกำหนดของสัญญาอย่างเคร่งครัด

(6) สาธารณชน

บมจ. อินโดรามา เวนเจอร์ส ใส่ใจและให้ความสำคัญกับความปลอดภัยต่อสังคม สิ่งแวดล้อม
และคุณภาพชีวิตของผู้คนที่มีส่วนเกี่ยวข้องกับการดำเนินงานทั้งหมดของ บมจ. อินโดรามา
เวนเจอร์ส รวมทั้งจัดให้มีการปฏิบัติตามกฎหมายและระเบียบข้อบังคับต่าง ๆ

(7) คู่แข่ง

บมจ. อินโดรามา เวนเจอร์ส ปฏิบัติต่อคู่แข่งของ บมจ. อินโดรามา เวนเจอร์ส
ตามกรอบของการแข่งขันอย่างยุติธรรมและมีจริยธรรม
และประกอบธุรกิจโดยมีเป้าหมายเพื่อการพัฒนาและความก้าวหน้าของตลาด
ซึ่งส่งผลดีต่ออุตสาหกรรมในภาพรวม

นอกจากนี้ ผู้มีส่วนได้เสียสามารถสอบถามรายละเอียด แจ้งข้อร้องเรียน
หรือแจ้งเบาะแสการกระทำผิดทางกฎหมาย ความถูกต้องของรายงานทางการเงิน
ระบบควบคุมภายในที่บกพร่อง หรือการผิดจรรยาบรรณธุรกิจของ
บมจ. อินโดรามา เวนเจอร์ส ผ่านกรรมการอิสระ หรือกรรมการตรวจสอบของ บมจ. อินโดรามา
เวนเจอร์ส ได้ ทั้งนี้ ข้อมูลร้องเรียนและแจ้งเบาะแสจะได้รับการคุ้มครองและเก็บไว้เป็นความลับ
โดยกรรมการอิสระ หรือกรรมการตรวจสอบจะดำเนินการสั่งการตรวจสอบข้อมูล
และหาแนวทางแก้ไข (ถ้ามี) และจะรายงานต่อคณะกรรมการ บมจ. อินโดรามา
เวนเจอร์ส ต่อไป

หมวดที่ 4 การเปิดเผยข้อมูลและความโปร่งใส

บมจ. อินโดรามา เวนเจอร์ส มีนโยบายที่จะเปิดเผยข้อมูลสำคัญที่เกี่ยวข้องกับ บมจ. อินโดรามา
เวนเจอร์ส ทั้งข้อมูลด้านการเงิน ข้อมูลที่ไม่ใช่ข้อมูลทางด้านการเงิน
และข้อมูลอื่นที่อาจส่งผลต่อผลประโยชน์ของผู้ถือหุ้น หรือต่อการตัดสินใจในการลงทุน
หรือราคาหุ้นของ บมจ. อินโดรามา เวนเจอร์ส ซึ่งข้อมูลทั้งหมดที่เปิดเผย มีความเพียงพอ ถูกต้อง
ครบถ้วน ทันที และมีความโปร่งใส โดยเปิดเผยผ่านช่องทางที่ผู้ถือหุ้นเข้าถึงได้ง่าย
อันเป็นการสะท้อนถึงความยุติธรรมและความน่าเชื่อถือของ บมจ. อินโดรามา เวนเจอร์ส
และเป็นไปตามกฎระเบียบที่เกี่ยวข้องกับสำนักงาน ก.ล.ต. และตลาดหลักทรัพย์ฯ
โดยได้เปิดเผยไว้ในแบบรายงานประจำปี แบบแสดงรายการข้อมูลประจำปี
เว็บไชต์ของตลาดหลักทรัพย์ฯ และเว็บไซต์ของ บมจ. อินโดรามา เวนเจอร์ส

บมจ. อินโดรามา เวนเจอร์ส จัดให้มีเจ้าหน้าที่ฝ่ายนักลงทุนสัมพันธ์ (Investor Relations)
เพื่อทำหน้าที่ติดต่อสื่อสารกับนักลงทุนหรือผู้ถือหุ้น รวมถึงนักลงทุนสถาบันและผู้ถือหุ้นรายย่อย บมจ.
อินโดรามา เวนเจอร์ส จะจัดให้มีการประชุมเพื่อวิเคราะห์ผลการดำเนินงานเป็นประจำ
รวมทั้งจะเผยแพร่ข้อมูลขององค์กร ทั้งข้อมูลทางการเงินและข้อมูลทั่วไปให้แก่ผู้ถือหุ้น
นักวิเคราะห์หลักทรัพย์ บริษัทจัดอันดับความน่าเชื่อถือ และหน่วยงานรัฐที่เกี่ยวข้อง
ผ่านทางช่องทางต่าง ๆ ได้แก่ การรายงานต่อตลาดหลักทรัพย์ฯ สำนักงาน ก.ล.ต.
และเว็บไซต์ของ บมจ. อินโดรามา เวนเจอร์ส นอกจากนี้ บมจ. อินโดรามา เวนเจอร์ส
ยังให้ความสำคัญในการเปิดเผยข้อมูลอย่างสม่ำเสมอ ทั้งภาษาไทยและภาษาอังกฤษ
เพื่อให้ผู้ถือหุ้นได้รับข่าวสารเป็นประจำ โดยผ่านช่องทางเว็บไซต์ของ บมจ. อินโดรามา
เวนเจอร์ส ข้อมูลที่อยู่บนเว็บไซต์จะมีการปรับปรุงให้ทันสมัยอยู่เสมอ ไม่ว่าจะเป็นวิสัยทัศน์ พันธกิจ
งบการเงิน ข่าวประชาสัมพันธ์ รายงานประจำปี โครงสร้าง
บมจ. อินโดรามา เวนเจอร์ส และผู้บริหาร โครงสร้างการถือหุ้นและผู้ถือหุ้นรายใหญ่

นอกจากนี้ บมจ. อินโดรามา เวนเจอร์ส ให้ความสำคัญต่อรายงานทางการเงิน
เพื่อให้แสดงถึงสถานะทางการเงินและผลการประกอบการที่แท้จริงของ บมจ. อินโดรามา
เวนเจอร์ส โดยอยู่บนพื้นฐานของข้อมูลทางบัญชีที่ถูกต้อง ครบถ้วน
และเพียงพอตามมาตรฐานการบัญชีซึ่งเป็นที่ยอมรับโดยทั่วไป บมจ. อินโดรามา เวนเจอร์ส
จะเปิดเผยข้อมูลเกี่ยวกับกรรมการแต่ละท่าน ตลอดจนบทบาทและหน้าที่ของคณะกรรมการ บมจ.
อินโดรามา เวนเจอร์ส และคณะกรรมการชุดย่อยของ บมจ. อินโดรามา เวนเจอร์ส
ในรายงานประจำปีของ บมจ. อินโดรามา เวนเจอร์ส (แบบ 56-2)
และแบบแสดงรายการข้อมูลประจำปี (แบบ 56-1)
และจะเปิดเผยค่าตอบแทนของกรรมการและผู้บริหารระดับสูงในรายงานประจำปีของ บมจ.
อินโดรามา เวนเจอร์ส (แบบ 56-2) และแบบแสดงรายการข้อมูลประจำปี (แบบ 56-1)

หมวดที่ 5 ความรับผิดชอบของคณะกรรมการ

โครงสร้างคณะกรรมการ

คณะกรรมการ บมจ. อินโดรามา เวนเจอร์ส ประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ
แผนธุรกิจ และงบประมาณของ บมจ. อินโดรามา เวนเจอร์ส ตลอดจนกำกับดูแลให้คณะผู้บริหาร
บริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผลภายใต้กรอบของกฎหมาย
วัตถุประสงค์ ข้อบังคับ และมติที่ประชุมผู้ถือหุ้น มติที่ประชุมคณะกรรมการ ด้วยความรับผิดชอบ
ซื่อสัตย์สุจริตระมัดระวัง ตามหลักการข้อพึงปฏิบัติที่ดี เพื่อเพิ่มมูลค่าทางเศรษฐกิจสูงสุดให้แก่กิจการ
และความมั่นคงสูงสุดให้แก่ผู้ถือหุ้น

คณะกรรมการ บมจ. อินโดรามา เวนเจอร์ส ประกอบด้วยกรรมการจำนวน 8 ท่าน
และเป็นกรรมการอิสระจำนวน 3 ท่าน
โดยกรรมการอิสระเป็นบุคคลที่มีคุณสมบัติครบถ้วนตามประกาศคณะกรรมการกำกับตลาดทุน
และประกาศตลาดหลักทรัพย์ฯ ที่เกี่ยวข้อง

นอกจากนี้ กรรมการ บมจ. อินโดรามา เวนเจอร์ส ต้องไม่ดำรงตำแหน่งเป็นกรรมการในบริษัท
จดทะเบียนอื่น ๆ เกินกว่า 5 บริษัท
ในกรณีที่กรรมการคนใดคนหนึ่งมีตำแหน่งเป็นกรรมการในบริษัทจดทะเบียนอื่น ๆ
เกินกว่า5 บริษัท
คณะกรรมการจะพิจารณาถึงประสิทธิภาพในการปฏิบัติหน้าที่ของกรรมการท่านดังกล่าว

ตามข้อบังคับของ บมจ. อินโดรามา เวนเจอร์ส กำหนดไว้ว่า
ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง อย่างไรก็ตาม
กรรมการที่ออกจากตำแหน่งอาจถูกเลือกเข้ามาดำรงตำแหน่งใหม่ก็ได้

บมจ. อินโดรามา เวนเจอร์ส
ได้มีการแต่งตั้งเลขานุการบริษัทซึ่งทำหน้าที่ให้คำแนะนำด้านการปฏิบัติตามกฎเกณฑ์ต่าง ๆ
(Compliance) ที่คณะกรรมการ บมจ. อินโดรามา เวนเจอร์ส จะต้องทราบ
และปฏิบัติหน้าที่ในการดูแลกิจกรรมของคณะกรรมการ บมจ. อินโดรามา เวนเจอร์ส
รวมทั้งประสานให้มีการปฏิบัติตามมติของคณะกรรมการ บมจ. อินโดรามา เวนเจอร์ส

คณะกรรมการชุดย่อย

บมจ. อินโดรามา เวนเจอร์ส มีการแต่งตั้งคณะกรรมการตรวจสอบของ บมจ. อินโดรามา
เวนเจอร์ส ซึ่งให้ความช่วยเหลือคณะกรรมการ บมจ. อินโดรามา เวนเจอร์ส
ในการสร้างสรรค์ระบบควบคุมภายในที่ดีภายในธุรกิจ
และมีอำนาจหน้าที่ตามที่กำหนดไว้ในกฎบัตรของคณะกรรมการตรวจสอบ
ซึ่งเป็นไปตามประกาศคณะกรรมการกำกับตลาดทุน และประกาศตลาดหลักทรัพย์ฯ ที่เกี่ยวข้อง

ทั้งนี้ ในอนาคต บมจ. อินโดรามา เวนเจอร์ส อาจพิจารณาให้มีการแต่งตั้งคณะกรรมการชุดย่อยอื่น
ๆ ของ บมจ. อินโดรามา เวนเจอร์ส เช่น คณะกรรมการสรรหา คณะกรรมการกำหนดค่าตอบแทน
หรือคณะกรรมการชุดย่อยอื่นใด เพื่อการบริหารงานของ บมจ. อินโดรามา เวนเจอร์ส ต่อไป

บทบาท หน้าที่ และความรับผิดชอบของกรรมการ

คณะกรรมการ บมจ. อินโดรามา เวนเจอร์ส มีหน้าที่กำกับดูแลกิจการและภารกิจของ บมจ.
อินโดรามา เวนเจอร์ส ให้เป็นไปตามที่ผู้ถือหุ้นอนุมัติและตามกฎหมายที่ใช้บังคับกับ บมจ.
อินโดรามา เวนเจอร์ส วัตถุประสงค์ ข้อบังคับ มติคณะกรรมการ มติที่ประชุมผู้ถือหุ้น ทั้งนี้
คณะกรรมการ บมจ. อินโดรามา เวนเจอร์ส
จะต้องใช้วิจารณญาณและความรอบคอบในการตัดสินใจทางธุรกิจ และปฏิบัติหน้าที่ด้วยความรับผิดชอบ
ระมัดระวัง และความซื่อสัตย์สุจริต เพื่อรักษาผลประโยชน์สูงสุดของ บมจ. อินโดรามา เวนเจอร์ส

นโยบายการกำกับดูแลกิจการ

บมจ. อินโดรามา เวนเจอร์ส ได้จัดให้มีนโยบายการกำกับดูแลกิจการของ บมจ. อินโดรามา
เวนเจอร์ส เป็นลายลักษณ์อักษร
โดยคณะกรรมการจะได้จัดให้มีการทบทวนนโยบายและการปฏิบัติตามนโยบายดังกล่าวเป็นประจำทุกปี
นอกจากนี้ ภายหลังจากที่หุ้นสามัญของ บมจ. อินโดรามา เวนเจอร์ส
เข้าจดทะเบียนในตลาดหลักทรัพย์ฯ แล้ว
บมจ. อินโดรามา เวนเจอร์ส จะถือปฏิบัติตามกฎและข้อบังคับต่าง ๆ ตามที่สำนักงาน ก.ล.ต.
และตลาดหลักทรัพย์ฯ ประกาศกำหนด
โดยจะเปิดเผยรายงานการกำกับดูแลกิจการไว้ในรายงานประจำปีและแบบแสดงรายการข้อมูลประจำปี
(แบบ 56-1)

ความขัดแย้งทางผลประโยชน์

คณะกรรมการ บมจ. อินโดรามา เวนเจอร์ส
ได้กำหนดนโยบายเกี่ยวกับการป้องกันความขัดแย้งทางผลประโยชน์บนหลักการที่ว่าการตัดสินใจใด ๆ
ในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ
บมจ. อินโดรามา เวนเจอร์ส เท่านั้น
และควรหลีกเลี่ยงการกระทำที่ก่อให้เกิดความขัดแย้งทางผลประโยชน์
โดยกำหนดให้ผู้ที่มีส่วนเกี่ยวข้องหรือมีส่วนได้เสียกับรายการที่พิจารณา ต้องแจ้งให้ บมจ.
อินโดรามา เวนเจอร์ส ทราบถึงความสัมพันธ์หรือการมีส่วนได้เสียของตนในรายการดังกล่าว
และต้องไม่เข้าร่วมการพิจารณาตัดสินใจ รวมถึงไม่มีอำนาจอนุมัติในธุรกรรมนั้น ๆ

หากมีรายการที่อาจก่อให้เกิดความขัดแย้งทางผลประโยชน์เกิดขึ้นที่มิใช่การดำเนินการตามธุรกิจปกติหรือเป็นไปตามเงื่อนไขการค้าทั่วไป
จะต้องนำเสนอต่อที่ประชุมคณะกรรมการ บมจ. อินโดรามา เวนเจอร์ส พิจารณาอนุมัติ
โดยให้คณะกรรมการตรวจสอบพิจารณาความเหมาะสมอย่างรอบคอบเพื่อนำเสนอต่อที่ประชุมคณะกรรมการ
บมจ. อินโดรามา เวนเจอร์ส ทั้งนี้ บมจ. อินโดรามา เวนเจอร์ส
จะต้องปฏิบัติตามหลักเกณฑ์ของคณะกรรมการกำกับตลาดทุน สำนักงาน ก.ล.ต. และ/หรือ
ตลาดหลักทรัพย์ฯ

รายงานของคณะกรรมการ

คณะกรรมการตรวจสอบจะทำหน้าที่สอบทานรายงานทางการเงิน
โดยมีฝ่ายบัญชีและการเงินและผู้สอบบัญชีประชุมร่วมกัน
และนำเสนอรายงานทางการเงินต่อคณะกรรมการ บมจ. อินโดรามา เวนเจอร์ส ทุกไตรมาส
โดยคณะกรรมการ บมจ. อินโดรามา เวนเจอร์ส เป็นผู้รับผิดชอบต่องบการเงินของ บมจ.
อินโดรามา เวนเจอร์ส และสารสนเทศทางการเงินที่ปรากฏในรายงานประจำปี
โดยการจัดทำงบการเงินดังกล่าวจะต้องเป็นไปตามมาตรฐานการบัญชีที่รับรองทั่วไปในประเทศไทย
และตรวจสอบโดยผู้สอบบัญชีรับอนุญาตที่ได้รับอนุญาตจากสำนักงาน ก.ล.ต.
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสารสนเทศอย่างเพียงพอในหมายเหตุประกอบงบการเงิน

การประชุมคณะกรรมการ

ข้อบังคับของ บมจ. อินโดรามา เวนเจอร์ส กำหนดให้คณะกรรมการต้องมีการประชุมอย่างน้อย 3
เดือน ต่อครั้ง และอาจมีการประชุมพิเศษเพิ่มเติมตามความจำเป็น
และมีการจัดส่งหนังสือเชิญประชุมให้แก่กรรมการเพื่อพิจารณาก่อนการประชุมล่วงหน้าไม่น้อยกว่า 7
วัน ก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของ บมจ. อินโดรามา
เวนเจอร์ส ซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยในการประชุมคณะกรรมการ บมจ. อินโดรามา เวนเจอร์ส
กรรมการทุกคนสามารถอภิปรายและแสดงความคิดเห็นได้อย่างเปิดเผย นอกจากนี้
ในการประชุมคณะกรรมการ บมจ. อินโดรามา เวนเจอร์ส
จะมีการเชิญผู้บริหารระดับสูงเข้าร่วมประชุมคณะกรรมการเพื่อให้สารสนเทศรายละเอียดเพิ่มเติมในฐานะที่เกี่ยวข้องโดยตรง

บมจ. อินโดรามา เวนเจอร์ส มีความมุ่งมั่นให้คณะกรรมการ บมจ. อินโดรามา เวนเจอร์ส
ได้รับข้อมูลที่เพียงพอ ครบถ้วน ต่อเนื่อง และทันเวลาก่อนการประชุมทุกครั้ง ทั้งนี้ กรรมการ บมจ.
อินโดรามา เวนเจอร์ส สามารถติดต่อเลขานุการ บมจ. อินโดรามา เวนเจอร์ส
ได้โดยตรงอย่างอิสระ เลขานุการ บมจ. อินโดรามา เวนเจอร์ส
มีหน้าที่ให้คำปรึกษาแก่คณะกรรมการ บมจ. อินโดรามา เวนเจอร์ส
ในเรื่องที่เกี่ยวข้องกับการปฏิบัติตามกฎหมายและระเบียบ
ต่าง ๆ

นอกจากนี้คณะกรรมการมีนโยบายให้กรรมการที่ไม่เป็นผู้บริหารมีโอกาสที่จะประชุมระหว่างกันเอง
ตามความจำเป็นเพื่ออภิปรายปัญหาต่าง ๆ เกี่ยวกับการจัดการที่อยู่ในความสนใจ
โดยไม่มีฝ่ายจัดการร่วมด้วย และควรแจ้งให้ประธานเจ้าหน้าที่บริหารทราบถึงผลการประชุมด้วย

การประเมินตนเองของคณะกรรมการ

ภายหลังจาก บมจ. อินโดรามา เวนเจอร์ส เป็นบริษัทจดทะเบียนในตลาดหลักทรัพย์ฯ
คณะกรรมการจะจัดให้มีการประเมินผลการปฏิบัติงานด้วยตนเองเป็นประจำทุกปี
เพื่อประเมินผลการปฏิบัติงานในปีที่ผ่านมา
และหาแนวทางในการปรับปรุงประสิทธิภาพในการทำงานของคณะกรรมการในปีต่อ ๆ ไป

ค่าตอบแทนกรรมการและผู้บริหาร

เนื่องจากปัจจุบัน บมจ. อินโดรามา เวนเจอร์ส
ยังไม่มีการแต่งตั้งคณะกรรมการพิจารณาค่าตอบแทน คณะกรรมการ บมจ. อินโดรามา เวนเจอร์ส
จึงได้พิจารณาค่าตอบแทนของกรรมการ บมจ. อินโดรามา เวนเจอร์ส
(ในระหว่างที่ยังไม่มีคณะกรรมการพิจารณาค่าตอบแทน)
และนำเสนอที่ประชุมผู้ถือหุ้นเพื่อพิจารณาอนุมัติ ทั้งนี้ ที่ประชุมผู้ถือหุ้นอนุมัติให้ บมจ. อินโดรามา
เวนเจอร์ส จ่ายค่าตอบแทนกรรมการให้เฉพาะกรรมการที่ไม่เป็นผู้บริหาร และกรรมการอิสระของ
บมจ. อินโดรามา เวนเจอร์ส เท่านั้น

การพัฒนากรรมการและผู้บริหาร

คณะกรรมการ บมจ. อินโดรามา เวนเจอร์ส
มีนโยบายส่งเสริมและอำนวยความสะดวกให้มีการฝึกอบรมและการให้ความรู้แก่กรรมการผู้เกี่ยวข้องในระบบการกำกับดูแลกิจการของ
บมจ. อินโดรามา เวนเจอร์ส เช่น กรรมการ กรรมการตรวจสอบ ผู้บริหาร เป็นต้น
เพื่อให้มีการปรับปรุงการปฏิบัติงานอย่างต่อเนื่อง
และในกรณีที่มีการเปลี่ยนแปลงกรรมการหรือแต่งตั้งกรรมการใหม่
ฝ่ายจัดการจะจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่
รวมถึงการจัดให้มีการแนะนำลักษณะธุรกิจ และแนวทางการดำเนินธุรกิจของ บมจ. อินโดรามา
เวนเจอร์ส ให้แก่กรรมการใหม่

กรรมการของ บมจ. อินโดรามา เวนเจอร์ส บางท่าน ได้ผ่านการอบรมหลักสูตร Director
Accreditation Program (DAP) จากสมาคมส่งเสริมสถาบันกรรมการบริษัทไทย นอกจากนี้
กรรมการบางท่านยังได้ผ่านการอบรมในหลักสูตร Director Certification Program (DCP)
จากสถาบันเดียวกันอีกด้วย

ขณะนี้ บมจ. อินโดรามา เวนเจอร์ส ยังไม่มีแผนการพัฒนาและสืบทอดงาน ซึ่งภายหลังจาก
บมจ. อินโดรามา เวนเจอร์ส เป็นบริษัทจดทะเบียนในตลาดหลักทรัพย์ฯ บมจ. อินโดรามา
เวนเจอร์ส อาจจะมีการพิจารณาเรื่องดังกล่าว

การดูแลเรื่องการใช้ข้อมูลภายใน

คณะกรรมการ บมจ. อินโดรามา เวนเจอร์ส
ตระหนักถึงความสำคัญของการกำกับดูแลกิจการที่ดีและเพื่อความโปร่งใสและป้องกันการแสวงหาผลประโยชน์ส่วนตนจากการใช้ข้อมูลภายในของ
บมจ. อินโดรามา เวนเจอร์ส ที่ยังไม่ได้เปิดเผยต่อสาธารณชน บมจ. อินโดรามา เวนเจอร์ส
ได้กำหนด กฎระเบียบการใช้ข้อมูล บมจ. อินโดรามา เวนเจอร์ส ดังนี้

  1. กรรมการ ผู้บริหาร เจ้าหน้าที่ และพนักงาน บมจ. อินโดรามา เวนเจอร์ส
  จะต้องเก็บรักษาความลับ และ/หรือ ข้อมูลภายในของ บมจ. อินโดรามา เวนเจอร์ส
  ยกเว้นจะใช้ข้อมูลดังกล่าวเพื่อประโยชน์ทางธุรกิจของ บมจ. อินโดรามา เวนเจอร์ส เท่านั้น

  2. กรรมการ ผู้บริหาร เจ้าหน้าที่ และพนักงาน บมจ.อินโดรามา เวนเจอร์ส
  จะไม่เปิดเผยความลับ และ/หรือ ข้อมูลภายใน ของ บมจ. อินโดรามา เวนเจอร์ส
  เพื่อแสวงหาผลประโยชน์ส่วนตน หรือเพื่อประโยชน์ของผู้อื่น ไม่ว่าทางตรงหรือทางอ้อม

  3. กรรมการ ผู้บริหาร เจ้าหน้าที่ และพนักงาน บมจ .อินโดรามา เวนเจอร์ส
  จะไม่ขาย/ซื้อ/โอน ในหลักทรัพย์ของ บมจ. อินโดรามา เวนเจอร์ส โดยใช้ข้อมูลที่เป็นความลับ
  และ/หรือ ข้อมูลภายในของ บมจ. อินโดรามา เวนเจอร์ส และ/หรือ
  การเข้าทำรายการโดยใช้ข้อมูลที่เป็นความลับ และ/หรือ ข้อมูลภายในของ บมจ. อินโดรามา
  เวนเจอร์ส ซึ่งอาจก่อให้เกิดความเสียหายแก่ บมจ. อินโดรามา เวนเจอร์ส ไม่ว่าทาง
  ตรงหรือทางอ้อม โดยให้นับรวมคู่สมรส บุตรที่ยังไม่บรรลุนิติภาวะของกรรมการ ผู้บริหาร
  เจ้าหน้าที่ และพนักงานบริษัท ผู้ฝ่าผืนกฏระเบียบดังกล่าวข้างต้น จะได้รับบทลงโทษที่ร้ายแรง

กรรมการ ผู้บริหาร ผู้จัดการ หรือบุคคลใดที่รับผิดชอบต่อการดำเนินธุรกิจของ บมจ. อินโดรามา
เวนเจอร์ส ผู้สอบบัญชี เจ้าหน้าที่และพนักงานของ บมจ. อินโดรามา เวนเจอร์ส ซื้อ/ขาย หรือ
เสนอซื้อ/เสนอขายในหลักทรัพย์ของ บมจ. อินโดรามา เวนเจอร์ส หรือชักชวนบุคคลอื่น ซื้อ/ขาย
หรือ เสนอซื้อ/เสนอขายในหลักทรัพย์ของ บมจ. อินโดรามา เวนเจอร์ส
เพื่อแสวงหาผลประโยชน์เพื่อตนเองหรือเพื่อแสวงหาผลประโยชน์ให้แก่บุคคลอื่น
โดยใช้ข้อมูลภายในของ
บมจ. อินโดรามา เวนเจอร์ส ที่ส่งผลกระทบต่อการเปลี่ยนแลงราคาหลักทรัพย์ของ บมจ.
อินโดรามา เวนเจอร์ส ซึ่งข้อมูลดังกล่าวที่ยังไม่ได้เปิดเผยต่อสาธารณะ
หรือใช้ประโยชน์จากตำแหน่งหน้าที่ หรือเปิดเผยข้อมูลดังกล่าว
เพื่อแสวงหาผลประโยชน์ให้แก่ตนเอง หรือเพื่อแสวงหาผลประโยชน์ให้แก่บุคคลอื่น
การกระทำของบุคคลดังกล่าวข้างต้น ให้ถือว่า
เข้าข่ายทำผิดกฏหมายในฐานะผู้ใช้ข้อมูลภายใน (Insider Trading)

ในกรณีที่ กรรมการ ผู้บริหาร ผู้จัดการ หรือบุคคลใดที่รับผิดชอบต่อการดำเนินธุรกิจของ บมจ.
อินโดรามา
เวนเจอร์ส และผู้สอบบัญชีของ บมจ. อินโดรามา เวนเจอร์ส
ได้มาหรือจำหน่ายไปซึ่งหลักทรัพย์ของ บมจ. อินโดรามา
เวนเจอร์ส
บุคคลดังกล่าวจะต้องมีหน้าที่จัดทำและรายงานข้อมูลการซื้อขายหลักทรัพย์ในระยะเวลาที่กำหนดภายใต้กฎระเบียบของสำนักงาน
ก.ล.ต. โดยให้นับรวมคู่สมรส บุตรที่ยังไม่บรรลุนิติภาวะของบุคคลดังกล่าวข้างต้น

โดยกฎระเบียบดังกล่าวนี้ จะมีการแจ้งให้แก่พนักงานทุกคนทราบ